open-index/open-wikipedia-markdown huggingface dataset:
പാട്രിക് നാഗേൽ

**പാട്രിക് നാഗേൽ** (1945 നവംബർ 25 – 1984 ഫെബ്രുവരി 4) ഒരമേരിക്കൻ ചിത്രകാരനായിരുന്നു. ഇല്ലസ്ട്രേറ്റർ, ഗ്രാഫിക് ആർട്ടിസ്റ്റ്, ഫാഷൻ ഫോട്ടോഗ്രാഫിരംഗത്തെ പ്രമുഖൻ എന്നീ നിലകളിൽ ശ്രദ്ധേയൻ. കേവലം 39 വയസ്സുവരെ ജീവിച്ച ഇദ്ദേഹം അതിനകംതന്നെ വിശ്വപ്രസിദ്ധനായി എന്നതാണ് എടുത്തുപറയേണ്ടത്.

## ജനനവും വിദ്യാഭ്യാസവും
1945-ൽ ഡേറ്റണിൽ ജനിച്ചു. ലോസ് ഏഞ്ചൽസിലായിരുന്നു വിദ്യാഭ്യാസം. ചൗനാഡ് ആർട്ട് ഇൻസ്റ്റിറ്റ്യൂട്ടിൽനിന്ന് കലാപഠനം നടത്തി. ഫുള്ളെർട്ടണിലെ കാലിഫോർണിയ 1969-ൽ ഫൈൻ ആർട്സ് ബിരുദം നേടി.

## ഔദ്യോഗിക ജീവിതം

രണ്ടുവർഷം ഫ്രീലാൻസ് ആർട്ടിസ്റ്റായി തുടർന്നശേഷം 1971-ൽ എബിസി ടിവിയിൽ ചേർന്നു. അതിൽ ഇദ്ദേഹം ചെയ്ത ടെലിവിഷൻ ഗ്രാഫിക്സുകൾ വളരെ പ്രശസ്തമാണ്. ഒരു വർഷത്തിനകം ആ ജോലി ഉപേക്ഷിച്ച് വീണ്ടും സ്വതന്ത്ര ചിത്രകാരനായി. തുടർന്ന് ഐ.ബി.എം., ഐ.റ്റി.റ്റി., യുണൈറ്റഡ് ആർട്ടിസ്റ്റ്സ്, എം.ജി.എം., യൂണിവേഴ്സൽ സ്റ്റുഡിയോസ് തുടങ്ങിയ സ്ഥാപനങ്ങൾക്കുവേണ്ടി നിരവധി ചിത്ര-ഗ്രാഫിക് രചനകൾ നടത്തി. ആർക്കിടെക്ചർ ഡൈജസ്റ്റ്, റോളിങ് സ്റ്റോൺ, പ്ലേബോയ് എന്നിവയിൽ ഇദ്ദേഹം ചെയ്ത കോളങ്ങൾ ജനപ്രിയങ്ങളാണ്. എങ്കിലും ഇദ്ദേഹത്തെ വിശ്വപ്രസിദ്ധനാക്കിയത് നാഗേൽ വുമൺ എന്ന രചനയാണ്. 70-കളിലെ പുതിയ ഗ്രാഫിക് യുഗത്തിനും ഫാഷൻ വിപ്ലവത്തിനും പ്രചോദകമായ ഈ രചന, പരസ്യങ്ങളിൽ ധാരാളമായി പ്രത്യക്ഷപ്പെട്ടിട്ടുണ്ട്. നാഗേൽ ഇതിലവലംബിച്ച ശൈലി അക്കാലത്തെ പോസ്റ്റർ രചനാശൈലിയെയും ഗണ്യമായി തിരുത്തി. 1980-ൽ കാലത്തിന്റെ മാറ്റങ്ങൾ ഉയിർക്കൊണ്ട മറ്റൊരു *നാഗേൽ വുമണി*നുകൂടി ഇദ്ദേഹം ജന്മം നൽകി. അതും പ്രശസ്തമായി. തുടർന്ന് ഇദ്ദേഹം ഒരു ഏകാംഗപ്രദർശനം നടത്തി. 15 മിനിട്ടിനുള്ളിൽ ചിത്രങ്ങളെല്ലാം വിറ്റുതീർന്നത്, ഒരു ചരിത്രംതന്നെയായി.

## അന്ത്യം

വിശ്വപ്രസിദ്ധമായ നിരവധി ആൽബങ്ങളുടെ കവർച്ചിത്രമൊരുക്കിയിട്ടുള്ളത് ഇദ്ദേഹമാണ്. ജോൺ കോളിൻസ് പോലുള്ള പ്രശസ്ത മോഡലുകൾ ഇദ്ദേഹത്തിനുവേണ്ടി പോസ് ചെയ്തിട്ടുണ്ട്. ഇദ്ദേഹത്തിന്റെ അകാലചരമത്തെത്തുടർന്ന് പ്ലേബോയ് മാസിക നാഗേൽ-കലയും ചിത്രകാരനും എന്ന പ്രത്യേക പതിപ്പിറക്കിയിട്ടുണ്ട്. 1984-ലാണ് പ്രായോഗിക ചിത്രകലാരംഗത്തെ 21-ആം നൂറ്റാണ്ടിന്റെ മാർഗദർശി എന്നുപോലും വിശേഷിപ്പിക്കപ്പെട്ടിട്ടുള്ള ഈ ജനപ്രിയ ചിത്രകാരൻ അന്തരിച്ചത്.

## പുറത്തേക്കുള്ള കണ്ണികൾ
*http://www.patricknagel.com/
*https://www.google.co.in/search?q=Patrick+Nagel&hl=en&client=firefox-beta&hs=ZRU&rls=org.mozilla:en-US:official&prmd=imvnso&tbm=isch&tbo=u&source=univ&sa=X&ei=5v7rT6CYJc_jrAepnrzOBQ&ved=0CGcQsAQ&biw=939&bih=528 Gallery.
*http://patricknagelart.tumblr.com/

വർഗ്ഗം:അമേരിക്കൻ ചിത്രകാരന്മാർ
വർഗ്ഗം:1945-ൽ ജനിച്ചവർ
ആനന്ദവർദ്ധനൻ

ഒമ്പതാം നൂറ്റാണ്ടിൽ ഇന്ത്യയിൽ ജീവിച്ചിരുന്ന പ്രശസ്തനായ കവിയും നിരൂപകനും ദാർശനികനുമാണ് **ആനന്ദവർദ്ധനൻ**. ഇദ്ദേഹത്തിന്റെ പ്രധാനകൃതിയായ ധ്വന്യാലോകം എന്ന അലങ്കാരഗ്രന്ഥം പൗരസ്ത്യ കാവ്യമീമാംസയിലെ നെടുംതൂണാണ്. ദേവീശതകം, വിഷമബാണലീല, അർജ്ജുനചരിതം, തത്ത്വാലോകം തുടങ്ങിയവയാണ് ഇദ്ദേഹത്തിന്റെ മറ്റു കൃതികൾ.

വ്യാകരണത്തിൽ പാണിനിക്കും അദ്വൈതത്തിൽ ശങ്കരാചാര്യർക്കുമുള്ള സ്ഥാനമാണ് സാഹിത്യശാസ്ത്രരംഗത്ത് ആനന്ദവർദ്ധനന് കൽപ്പിച്ചിട്ടുള്ളത്. കൽഹണന്റെ രാജതരംഗിണിയിൽ അവന്തിവർമ്മന്റെ സാമ്രാജ്യത്തിൽ മുക്താകണൻ, ശിവസ്വാമി, ആനന്ദവർദ്ധനൻ, രത്‌നാകരൻ എന്നിവർ പ്രശസ്തി നേടി എന്ന് പ്രസ്താവമുണ്ട്.

ഇദ്ദേഹം കശ്മീരിൽ അവന്തിവർമ്മ മഹാരാജാവിന്റെ കാലത്താണ്  ജീവിച്ചിരുന്നതെന്ന് കൽഹണന്റെ രാജതരംഗിണിയിൽ പ്രസ്താവിക്കുന്നുണ്ട്. അവന്തിവർമ്മൻ ജീവിച്ചിരുന്നത് എ.ഡി. 855-883 കാലഘട്ടത്തിൽ ആണെന്ന് പരിഗണിക്കപ്പെട്ടിരിക്കുന്നു. 

കവി, വിമർശകൻ, കാവ്യമീമാംസകൻ എന്നീ നിലകളിൽ പണ്ഡിതന്മാരുടെ മുക്തകണ്ഠമായ പ്രശംസയ്ക്കു പാത്രമായ ഇദ്ദേഹം കാശ്മീരിൽ 

എന്നാണ്, 

ഏതാണ്ട് സി.ഇ. 900-നടുത്ത് ജീവിച്ചിരുന്ന കാവ്യമീമാംസാകർത്താവായ രാജശേഖരൻ ആനന്ദവർദ്ധനനെപ്പറ്റി പരാമർശിച്ചിരിക്കുന്നത്. ഇതിനെ ആസ്പദമാക്കി പി.വി. കാണെ മുതലായ ഗവേഷകൻമാർ ആനന്ദവർദ്ധനന്റെ ഗ്രന്ഥനിർമ്മാണകാലം 860-നും 890-നും ഇടയ്ക്കാണെന്ന് അഭിപ്രായപ്പെട്ടിട്ടുണ്ട്.

ഈ ആചാര്യസത്തമന്റെ കുലത്തെയും ഗുരുക്കന്മാരെയും പറ്റി പ്രാമാണികരേഖകളൊന്നും ലഭിച്ചിട്ടില്ല. എന്നാൽ ദേവീശതകത്തിലെ,

എന്ന അവസാനപദ്യത്തിൽനിന്ന് ആനന്ദവർദ്ധനന്റെ അച്ഛൻ നോണൻ എന്ന ഒരാളായിരുന്നുവെന്നു മാത്രം അറിയാൻ കഴിഞ്ഞിട്ടുണ്ട്.

ഇദ്ദേഹത്തിന്റെ കൃതികളായി വിഷമബാണലീല, അർജുനചരിതം, ദേവീശതകം എന്നീ മൂന്നു കാവ്യപ്രബന്ധങ്ങളും ധ്വന്യാലോകം, നിശ്ചയടീകാവിവൃതി, തത്ത്വാലോകം എന്ന മൂന്നു ശാസ്ത്രപ്രബന്ധങ്ങളും പ്രസിദ്ധങ്ങളാണ്. കൂടാതെ-'യാ, വ്യാപാരവതീ രസാൻ രസയിതും' എന്നു തുടങ്ങിയുള്ള ഒട്ടേറെ ശ്ലോകങ്ങളും ധ്വന്യാലോകത്തിൽ കാണപ്പെടുന്നുണ്ട്.വാല്മീകി, വ്യാസൻ, കാളിദാസൻ, അമരുകൻ, ഉദ്ഭടൻ, ബാണഭട്ടൻ, ഭരതൻ, ഭാമഹൻ, സർവസേനൻ, ധർമകീർത്തി തുടങ്ങിയ അനേകം ഗ്രന്ഥകാരന്മാരുടെ കൃതികളെ ഈ കൃതിയിൽ പരാമർശിച്ചിട്ടുണ്ട്.

## അവലംബം

ഭാരതീയ കാവ്യശാസ്ത്രം-ഡോ ടി ഭാസ്‌ക്കരൻ-കേരള ഭാഷാ ഇൻസ്റ്റിറ്റിയൂട്ട്‌

## പുറംകണ്ണികൾ

വർഗ്ഗം:ഇന്ത്യൻ കവികൾ
വർഗ്ഗം:കാവ്യശാസ്ത്രം
ഇടക്കോം

കണ്ണൂർ ജില്ലയിലെ തളിപ്പറമ്പ് താലൂക്കിലെ ചപ്പാരപ്പടവും എരമം-കുറ്റൂർ പഞ്ചായത്തുകളിൽ വ്യാപിച്ചു കിടക്കുന്ന ഒരു ഗ്രാമം ആണ് **ഇടക്കോം**.എടക്കോം എന്നും അറിയപ്പെടുന്നു.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഡാരിയോ യൂറോപ്സ്

പശ്ചിമഘട്ട നിരകളിൽ നിന്നും ആദ്യമായി കണ്ടെത്തിയ ബാഡിഡ് മത്സ്യകുടുംബത്തിലെ പുതിയ ഒരിനം മത്സ്യമാണ് **ഡാരിയോ യൂറോപ്സ്** - **Dario Urpos**. ഇത് ബാഡിഡെ കുടുംബത്തിലെ ഡാരിയോ ജനുസ്സിൽ ഉൾപ്പെടുന്നു. കോഴിക്കോട് ജില്ലയിലെ വളപട്ടണം പുഴയിൽ നിന്നുമാണ് ഇവയെ കണ്ടെത്തിയത്. ലണ്ടനിലെ നാഷണൽ ഹിസ്റ്ററി മ്യൂസിയത്തിന്റെ ക്യൂറേറ്റർ റാല്ഫ്യ ബ്രിട്‌സ്, എറണാകുളം സെന്റ് ആൽബർട്സ് കോളേജിലെ അൻവർ അലി, പോർട്ടുഗലിലെ യൂണിവേഴ്‌സിറ്റി ഓഫ് പോർട്ടോയിലെ ഗവേഷകൻ സിബി ഫിലിപ്പ് എന്നിവർ ഉൾപ്പെടുന്ന സംഘമാണ് വയനാട്ടിലെ ബാരാപ്പോൾ ജൈവമേഖലയിലെ വളപട്ടണം പുഴയിൽ നിന്നും പുതിയ ഈ ഇനത്തെ കണ്ടെത്തിയത്. 

മഞ്ഞനിറത്തിലുള്ള മത്സ്യത്തിനു മൂന്നു സെന്റീമീറ്റർ നീളമാണുള്ളത്. ബാഡിഡ് കുടുംബത്തിലെ മറ്റുള്ള 19 ഇനം മത്സ്യങ്ങളെയും ഹിമാലയത്തിന്റെ കിഴക്കൻ ഭാഗത്തു നിന്നാണ് കണ്ടെത്തിയിട്ടുള്ളത്.

## അവലംബം

* ; ;  2012: *Dario urops*, a new species of badid fish from the Western Ghats, southern India (Teleostei: Percomorpha: Badidae).  Zootaxa, 3348: 63-68. Preview reference page&nbsp;

Holotype: CRG—SAC 2012.3.1  Paratypes: CRG—SAC 2012.3.2–11 (10); BMNH 1870.5.2.9, 1889.2.1.3193-7 (5).

Type locality: India: Karnataka: from a small unnamed stream, off the Barapole tributary of Valapattanam river, 12°00.310’N, 75°53.408’E; 811m asl.

Etymology: The species name *urops* is derived from the Greek *oura* (= tail), and *ops* (= eye), and refers to the conspicuous eye spot on the caudal peduncle. A noun in apposition.

## പുറത്തേക്കുള്ള കണ്ണികൾ

വർഗ്ഗം:മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ
പ്രതിപാത്രം ഭാഷണഭേദം

സി.വി. രാമൻ പിള്ളയുടെ ചരിത്രാഖ്യായികളിലെ സംഭാഷണങ്ങളെ ആസ്പദമാക്കി, സാഹിത്യപണ്ഡിതൻ, ഗവേഷകൻ, നാടകകൃത്ത്, അദ്ധ്യാപകൻ എന്നീ നിലകളിൽ പ്രശസ്തനായ എൻ. കൃഷ്ണപിള്ള രചിച്ച  ശൈലീപഠനമാണ്  **പ്രതിപാത്രം ഭാഷണഭേദം**.  മാർത്താണ്ഡവർമ്മ, ധർമ്മരാജ, രാമരാജബഹദൂർ എന്നിവയിലെ 44 കഥാപാത്രങ്ങളുടെ സംഭാഷണ ശൈലിയെപ്പറ്റിയുള്ള ആധികാരികമായ പഠനമാണിത്.

## പുരസ്കാരങ്ങൾ
*വയലാർ അവാർഡ്(1988)
*കേരള സാഹിത്യ അക്കാദമി പുരസ്കാരം (1987). 
## അവലംബം


വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
വിക്രമോർവശീയം

[thumb|150px|right|പുരൂരവസും ഉർവശിയും, [രാജാ രവിവർമ്മ|രവിവർമ്മയുടെ ചിത്രം]]

സംസ്കൃതനാടകകൃത്ത് കാളിദാസന്റെ നാടകങ്ങളിൽ ഒന്നാണ് **വിക്രമോർവശീയം**.  പുരൂരവസ് രാജാവും അപ്സരസായ ഉർവശിയും തമ്മിലുള്ള പ്രേമത്തിന്റെ പുരാതനകഥയെ ഈ നാടകത്തിലെ ഇതിവൃത്തം ഉപജീവിക്കുന്നു.  ഉർവശിയുടേയും പുരൂരവസിന്റേയും അനുരാഗം പ്രതിബന്ധങ്ങളിലൂടെ കടന്നുപോയി ശുഭപര്യവസായി ആകുന്നതാണ് ഇതിവൃത്തം. നര-ദേവലോകങ്ങളെ ബന്ധിപ്പിക്കുന്ന ഇതിവൃത്തമുള്ള നാടകങ്ങൾ ചേർന്ന 'ത്രോടകം' എന്ന വിഭാഗത്തിൽ പെടുന്ന രചനയാണിത്.  

## കഥാഗതി
അസുരന്മാർ അപഹരിച്ചുകൊണ്ടുപോയ ഉർവശിയെ പുരൂരവസ്സ് മോചിപ്പിക്കുന്നു.  തുടർന്ന് അവർ അനുരക്തരായി.  എങ്കിലും പുരൂരവസ്സിന് ഒരു പ്രണയലേഖനം എഴുതിയ ഉർവശിക്ക്, "ലക്ഷ്മീ കല്യാണം" നാടകത്തിൽ ലക്ഷ്മിയുടെ വേഷം അഭിനയിക്കാനായി സ്വർഗ്ഗത്തിലേക്കു മടങ്ങേണ്ടി വന്നു.  പുരൂരവസ്സിനെ ധ്യാനിച്ചിരുന്ന ഉർവശിക്ക് അഭിനയത്തിനിടെ സംഭാഷണത്തിൽ പിഴ പറ്റി. പുരുഷോത്തമന്റെ പേരിനു പകരം പുരൂരവസ്സ് എന്നു പറഞ്ഞതായിരുന്നു പിഴ. ഇതുകേട്ടു കോപിഷ്ഠനായ  നാടകാചാര്യൻ ഭരതമുനി, അവളെ വീണ്ടും ഭൂമിയിലേക്കയച്ചു.  കാമുകനായ പുരൂരവസിനൊപ്പം ഒരു പുത്രൻ ജനിക്കുന്നതു വരെ കഴിയുമെങ്കിലും പുത്രനെ അച്ഛൻ കാണുന്ന നിമിഷം സ്വർഗ്ഗത്തിലെക്കു മടങ്ങാൻ ഇടയാകുമെന്നായിരുന്നു ശാപം.  ഈ ഗതിയിൽ കഥ പലവിധം ആകസ്മിതകളിലൂടെ കടന്നുപോകുന്നു.  പുരൂരവസ്സുമായുണ്ടായ പ്രണയകലഹത്തിനിടെ, സ്ത്രീകൾക്കു പ്രവേശനമില്ലാതിരുന്ന കുമാരവനത്തിൽ പ്രവേശിക്കാനിടയായ ഉർവശി ഒരു ലതയായി പരിണമിക്കുന്നതും മറ്റും അതിൽ ഉൾപ്പെടുന്നു. എങ്കിലും ഒടുവിൽ സ്വരൂപം തിരികെ കിട്ടിയ ഉർവശി ശാപമുക്തി നേടി ഭർത്താവിനൊപ്പം ഭൂമിയിൽ കഴിയുന്നതോടെ നാടകം ശുഭാന്ത്യത്തിലെത്തുന്നു.   

ലോകത്തിലെ ഏറ്റവും പഴയ പ്രണയകഥകളിൽ ഒന്നെന്ന് പുകഴ്ത്തപ്പെട്ടിട്ടുള്ള മൂലകഥ, ഋഗ്വേദസൂക്തങ്ങളിലും പുരാണങ്ങളിലും ഹരിവംശത്തിലും കാണുന്നുണ്ട്.  ഈ കഥ കാളിദാസൻ ഉപയോഗിക്കുന്നത് പല വ്യതിയാനങ്ങളും വരുത്തിയാണ്.

## അവലംബം


വർഗ്ഗം:കാളിദാസകൃതികൾ
വർഗ്ഗം:സംസ്കൃതനാടകങ്ങൾ
ഇനി ഞാൻ ഉറങ്ങട്ടെ

വ്യാസഭാരതത്തിലെ കഥയെയും സന്ദർഭങ്ങളെയും കഥാപാത്രങ്ങളെയും ഇതിഹാസത്തിന്റെ അതേ അന്തരീക്ഷത്തിൽ നിലനിർത്തി പി.കെ. ബാലകൃഷ്ണൻ രചിച്ച നോവലാണ് **ഇനി ഞാൻ ഉറങ്ങട്ടെ**. കർണന്റെ സമ്പൂർണകഥയാണ്‌ ഈ കൃതിയുടെ പ്രധാന ഭാഗം. ദ്രൗപദിയെപ്പറ്റി സ്വകീയമായ ഒരു സമാന്തര കഥാസങ്കൽപം നടത്തി, ആ സങ്കൽപത്തിന്റെ നൂലിഴകളിൽ കർണകഥാദളങ്ങൾ കൊരുത്തെടുത്തിരിക്കുന്നു. 1974-ൽ കേരള സാഹിത്യ അക്കാദമി അവാർഡും 1978-ൽ വയലാർ അവാർഡും ലഭിച്ച ഈ കൃതി കാലത്തെ അതിജീവിക്കുന്ന പ്രമേയവും ആഖ്യാനമികവുംകൊണ്ട്‌ മലയാളത്തിലെ ശ്രദ്ധേയമായ ഒരു നോവലാണ്‌.. ഡി.സി. ബുക്സ് ആയിരുന്നു ഈ പുസ്തകത്തിന്റെ പ്രസാധകർ.

ഇംഗ്ലീഷിൽ *നൌ ലെറ്റ് മീ സ്ലീപ്* എന്ന പേരിലും തമിഴിൽ *ഇനി നാൻ ഉറങ്കട്ടും* എന്ന പേരിലും കന്നഡയിൽ *നാനിന്നു നിദ്രിസുവെ* എന്ന പേരിലും ഈ നോവൽ വിവർത്തനം ചെയ്തിട്ടുണ്ട്. ഇംഗ്ലീഷിൽ തന്നെ രണ്ടാമതൊരു വിവർത്തനം *ബാറ്റിൽ ബിയോണ്ട് കുരുക്ഷേത്ര* എന്ന പേരിൽ  ഓക്സ്ഫോർഡ് യൂണിവേഴ്സിറ്റി പ്രസ് 2017-ൽ പ്രസിദ്ധീകരിച്ചു.

## കഥാസംഗ്രഹം
തന്റെ ജീവിതകഥയുടെ പ്രതിഫലനമായി ദ്രൗപദിയുടെ കാഴ്ചപ്പാടിലൂടെ ഈ നോവൽ കർണ്ണന്റെ കഥ പറയുന്നു. കുരുക്ഷേത്ര യുദ്ധത്തിന്റെ അവസാന ഭാഗത്താണ് നോവൽ ആരംഭിക്കുന്നത്.  അർജുനനാൽ കൊല്ലപ്പെട്ട കർണ്ണൻ സ്വന്തം ജ്യേഷ്ഠനാണെന്നറിയുന്ന യുധിഷ്‌ഠിരൻ ജീവിതവിരക്തനാകുന്നു. ഏറ്റവും കൊടിയ ശത്രു മരിച്ചതിൽ സന്തോഷത്തിനു പകരം കണ്ട ഈ ഭാവമാറ്റം ദ്രൗപദിയെ അസ്വസ്ഥയാക്കുന്നു. താൻ മനസ്സിലാക്കിയ ജീവിത സത്യങ്ങൾ തകിടം മറിഞ്ഞ ഈ അസ്വസ്ഥതയിൽ നിന്നാരംഭിക്കുന്ന അന്വേഷണം സൂതനായി ജീവിച്ച മഹാനും ദയാലുവുമായ ഒരു പാണ്ഡവരാജകുമാരന്റെ കഥ വെളിച്ചത്തു കൊണ്ടുവരുന്നു. പാണ്ഡവർക്കവകാശപ്പെട്ട രാജ്യത്തിന്റെ രാജാവാകേണ്ട ജ്യേഷ്ഠസഹോദരനെ, അവർക്കു യുദ്ധത്തിൽ അറിഞ്ഞുകൊണ്ട് ജീവദാനം കൊടുത്ത ഒരു കൂടപ്പിറപ്പിനെ, ചതിയിൽവധിച്ചാണ്‌ തന്റെ പതിമാർ യുദ്ധം ജയിച്ചതെന്ന അറിവ് ദ്രൗപദിയെ സ്വന്തം ജീവിതത്തെ, അതിന്റെ അർത്ഥമില്ലായ്മയെ വീണ്ടും നോക്കിക്കാണാൻ നിർബന്ധിതയാക്കുന്നു.

ഏറെ സമാനതകളും വ്യത്യാസങ്ങളുമുള്ള രണ്ടു പ്രധാനകഥാപാത്രങ്ങളുടെ മനോവ്യാപാരങ്ങളിലൂടെ  ജീവിതത്തെ ഈ നോവൽ ആഴത്തിൽ നോക്കിക്കാണുന്നു.  

## പുരസ്കാരങ്ങൾ
* വയലാർ അവാർഡ് (1978)
*കേരള സാഹിത്യ അക്കാദമി പുരസ്‌കാരം(1974)
## അവലംബം


വർഗ്ഗം:മലയാളം നോവലുകൾ
വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:ഓടക്കുഴൽ അവാർഡ് ലഭിച്ച പുസ്തകങ്ങൾ'possible
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
നടക്കൽ

കോട്ടയം ജില്ലയിലെ ഈരാറ്റുപേട്ടയിലെ ഒരു ഗ്രാമമാണ് **നടക്കൽ.**  മുകളിലത്തെ നടക്കൽ, താഴത്തെ നടക്കൽ എന്ന് രണ്ടു ഭാഗമായി ഇതിനെ തിരിച്ചിട്ടുണ്ട്. എം.ഇ.എസ് കവല മുതൽ പത്താഴപടി വരെ ആണ് ഈ ഗ്രാമത്തിൻറെ അതിർത്തി. ധാരാളം ജനങ്ങൾ തിങ്ങിനിറഞ്ഞു താമസിക്കുന്ന ഈ സ്ഥലത്ത് 90 ശതമാനം ഇസ്ലാം മത വിശ്വാസികളാണ്. എന്നാൽ ക്രിസ്ത്യൻ, ഹിന്ദു മത വിശ്വാസികൾ ധാരാളമുണ്ട്. ഇവിടുള്ള ആളുകളുടെ പ്രധാന ഉപജീവനമാർഗ്ഗം കച്ചവടമാണ്. വി എം എ കരീം   സ്ഥാപിച്ച എം ജി എച്ച് എസ് എസ്, എം എം എം യു എം യുപി സ്കൂൾ ,  കെ എസ് എം  ബി എച്ച് എസ് എന്നീ വിദ്യാലയങ്ങൾ ഈ പ്രദേശത്ത് പ്രവർത്തിക്കുന്നു. എം ഈ എസ് കവല, കൊട്ടുകാപ്പള്ളി, ഈലക്കയം, മുണ്ടാക്കല്പരമ്പ്, മുല്ലുപ്പാര, കാട്ടമല, ഹുദാ കവല, അമാൻ കവല, കീരിയതോട്ടം, കാരക്കാട്, തെവരുപാര, വെട്ടിപ്പരമ്പ്, പത്താഴപ്പടി തുടങ്ങിയവയാണ് ഈ ഗ്രാമത്തിനു സമീപത്തെ പ്രധാന സ്ഥലങ്ങൾ.

വർഗ്ഗം:കോട്ടയം ജില്ലയിലെ ഗ്രാമങ്ങൾ
യന്ത്രം (നോവൽ)

ഭരണയന്ത്രത്തെപ്പറ്റി  നമ്മുടെ ഭാഷയിലുണ്ടായ നോവലുകളിൽ മികച്ച ഒന്നാണ് മലയാറ്റൂർ രാമകൃഷ്ണൻ രചിച്ച ***യന്ത്രം***.
## കഥാസംഗ്രഹം
ബാലചന്ദ്രൻ എന്ന യുവ ഐ.എ.എസ് കാരന്റെ കഥയാണ്‌ യന്ത്രം. ഭരണ യന്ത്രത്തിന്റെ ഭാഗമായി തീരുന്ന ബാലചന്ദ്രൻ, അധികാര രാഷ്ട്രീയത്തിന്റെ അഴുക്കുകൾ നമുക്ക് കാണിച്ചു തരുന്നു. നാട്ടിൻപുറത്തെ നാടൻ സ്കൂളിൽ പഠിച്ച ബാലന്, അവന്റെ  മേലുദ്യോഗസ്ഥന്റെ മകളെ വിവാഹം കഴിക്കേണ്ടി വന്നു. അവൾക്ക്  തനി നാടനായ ബാലനെ  ഉൾകൊള്ളാൻ കഴിയുന്നില്ല. വളരെ വിഷമം ഏറിയ ഒരു ദാമ്പത്യവും ജോലിയിൽ അവനു നേരെയുള്ള കുത്സിത ശ്രമങ്ങളും എല്ലാം ഈ നോവലിൽ ചുരുൾ നിവരുന്നു. എന്നാൽ ജെയിംസ്‌ എന്ന നിശ്ചയ ദാർഢ്യമുള്ള ഒരു മേലുദ്യോഗസ്ഥന്റെ കഥ കൂടിയാണ് ഈ നോവൽ. ആദർശ ശീലനായ, നിശ്ചയ ദാർഢ്യമുള്ള  ജെയിംസ്‌ എന്ന മേലുദ്യോഗസ്ഥൻ  എല്ലാവരുടെയും ഹൃദയം കവരുന്നു. അതി ജീവനത്തിനായി പെടാ പാട് പെടുമ്പോഴും സ്നേഹിച്ചു വിവാഹം കഴിച്ച ഭാര്യയുമായി അയാൾ അതെല്ലാം സധീരം നേരിടുകയാണ്. ഒരു മനുഷ്യൻ എങ്ങനെ ആയിരിക്കണം എന്ന് ജെയിംസ്‌ നമുക്ക് കാണിച്ചു തരുന്നു.

## പുരസ്കാരങ്ങൾ
*വയലാർ അവാർഡ്

## അവലംബം


വർഗ്ഗം:മലയാളം നോവലുകൾ
വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
നാങ്ക്

തൈമീലിയേസീ (Thymeliaceae) സസ്യകുടുംബത്തിൽപ്പെടുന്ന കുറ്റിച്ചെടിയാണ് **നാങ്ക്**.  ..

## രൂപവിവരണം

ഡെക്കാണിലെയും പശ്ചിമഘട്ടത്തിലെയും 2000 മീറ്ററിൽ താഴെ ഉയരമുള്ള പ്രദേശങ്ങളിലാണ് നാങ്ക് വളരുന്നത്. ഇത് രണ്ടരമീറ്ററോളം ഉയരത്തിൽ വളരുന്നു. ഇലകൾ ഏകാന്തരന്യാസത്തിൽ ക്രമീകരിച്ചിരിക്കും. പത്രവൃന്തം വളരെ ചെറുതാണ്. അനുപർണങ്ങളില്ലാത്ത ലഘുപത്രമാണ്. ഇലകൾക്ക് 5-8 സെന്റിമീറ്ററോളം നീളവും 2-3 സെന്റിമീറ്ററോളം വീതിയുമുണ്ടായിരിക്കും. ആയതാകൃതിയോ കുന്താകാരമോ ആയ ഇലകളുടെ പത്രസീമാന്തം അഖണ്ഡമാണ്. എല്ലാക്കാലങ്ങളിലും ഈ സസ്യം പുഷ്പിക്കും. ശാഖാഗ്രങ്ങളിൽ മുണ്ഡമഞ്ജരിയായിട്ടാണ് പുഷ്പങ്ങളുണ്ടാകുന്നത്. ഒരു പൂങ്കുലയിൽ ധാരാളം പുഷ്പങ്ങളുണ്ടായിരിക്കും. പുഷ്പങ്ങൾ അവൃന്തവും മഞ്ഞനിറമുള്ളതുമാണ്. പൂങ്കുലയിലെ ഓരോ പുഷ്പത്തിനും സഹപത്രങ്ങളുണ്ട്. കുഴലിന്റെ ആകൃതിയിലുള്ള പരിദളപുടങ്ങൾക്ക് ഒന്നോ ഒന്നരയോ സെ.മീ. നീളമുണ്ടായിരിക്കും. പത്തു കേസരങ്ങളുണ്ട്. ഒറ്റ അറമാത്രമുള്ള അണ്ഡാശയം ഊർധ്വവർത്തിയാണ്.

## ഉപയോഗം

നാങ്കിന്റെ തടിക്ക് മഞ്ഞ കലർന്ന വെള്ള നിറമാണ്. സാമാന്യം നല്ല കടുപ്പമുള്ള ഒരു ഘന സെന്റിമീറ്റർ തടിക്ക് 800 ഗ്രാം വരെ തൂക്കമുണ്ടായിരിക്കും. തടി കടലാസു പൾപ്പ് ഉണ്ടാക്കാൻ അനുയോജ്യമാണ്. തീപ്പെട്ടിയും പായ്ക്കിങ് പെട്ടികളുമുണ്ടാക്കാൻ ഇത് വ്യാപകമായി ഉപയോഗിച്ചുവരുന്നു.

നാങ്കിന്റെ ഇലയും തടിയും മരത്തൊലിയും വിഷകരമാണ്. മത്സ്യത്തെ മയക്കി അവയെ പിടിക്കാൻ ഉപയോഗിക്കാറുണ്ട്.

ക്ലൂസിയേസീ (clusiaceae) സസ്യകുടുംബത്തിലെ നാകപ്പൂവ് അഥവാ ചുരുളി (Mesua nagassarium,M.ferrea) എന്ന സസ്യവും ചിലയിടങ്ങളിൽ നാങ്ക് എന്ന പേരിൽ അറിയപ്പെടുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ അറിവുകൾ
* കൂടുതൽ വിവരവും കാണുന്ന ഇടങ്ങളും
*http://www.floracafe.com/Search_PhotoDetails.aspx?Photo=Top&Id=1512
*http://zipcodezoo.com/Plants/L/Lasiosiphon_eriocephalus/
* http://www.biotik.org/india/species/g/gnidglau/gnidglau_en.html 

വർഗ്ഗം:വൃക്ഷങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വിഷച്ചെടികൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ഇന്ത്യൻ രാഷ്ട്രപതി തെരഞ്ഞെടുപ്പ് (2012)

പതിമൂന്നാമത്തെ ഇന്ത്യൻ രാഷ്ട്രപതിയെ തെരഞ്ഞെടുക്കുന്നതിനുള്ള തെരഞ്ഞെടുപ്പ് 2012 ജൂലൈ 19-നു് നടന്നു. നാമനിർദ്ദേശം സമർപ്പിക്കുന്നതിനുള്ള അവസാന തീയതി 2012 ജൂൺ 30 ആയിരുന്നു. വോട്ടെണ്ണൽ നടന്നത് ജൂലൈ 22-നായിരുന്നു .
## സ്ഥാനാർത്ഥികൾ
പ്രണബ് മുഖർജിയും പി.എ. സാങ്മയുമാണു് പ്രധാന സ്ഥാനാർത്ഥികൾ.

## ഇലക്ട്‌റൽ വോട്ടുകൾ

## അവലംബം

വർഗ്ഗം:ഇന്ത്യൻ രാഷ്ട്രപതി തെരഞ്ഞെടുപ്പുകൾ
വർഗ്ഗം:2012-ലെ ഇന്ത്യയിലെ തിരഞ്ഞെടുപ്പുകൾ
പി.എ. സാങ്മ

ഒരു ഇന്ത്യൻ രാഷ്ട്രീയ പ്രവർത്തകനാണ് **പി.എ. സാങ്മ** (ജനനം: സെപ്റ്റംബർ 1, 1947, മേഘാലയ, ഇന്ത്യ).  മുൻ ലോക്‌സഭാ സ്പീക്കറും, മേഘാലയയുടെ മുൻ മുഖ്യമന്ത്രിയുമായി പ്രവർത്തിച്ചിട്ടുണ്ട്. നാഷണലിസ്റ്റ് കോൺഗ്രസ് പാർട്ടിയുടെ സഹസ്ഥാപകരിലൊരാളായ സാങ്മ 6,7,8,10,11,12,13,14 എന്നീ ലോക്‌സഭകളിൽ അംഗമായിരുന്നു. ഇപ്പോൾ മേഘാലയയിലെ വെസ്റ്റ് ഗാറോ ഹിൽസ് ജില്ലയിലെ തുറ നിയമസഭാമണ്ഡലത്തിൽ നിന്നുള്ള സാമാജികനാണു് . 2012-ലെ ഇന്ത്യൻ രാഷ്ട്രപതി തെരഞ്ഞെടുപ്പിൽ ഇദ്ദേഹം സ്വതന്ത്രനായി മത്സരിച്ചു. ഹൃദയാഘാതത്തെത്തുടർന്ന്  2016 മാര്ച്ച് 4 നു അന്തരിച്ചു

### രാഷ്ട്രീയത്തിൽ

1973-ൽ മേഘാലയ പ്രദേശ് യൂത്ത് കോൺഗ്രസ്സിന്റെ വൈസ് പ്രസിഡന്റായി. അടുത്ത വർഷം ജനറൽ സെക്രട്ടറിയും 1975 മുതൽ 1980 വരെ മേഘാലയ പ്രദേശ് കോൺഗ്രസ്സ് കമ്മിറ്റിയുടെ ജനറൽ സെക്രട്ടറിയായിരുന്നു.
1977-ൽ തുറ മണ്ഡലത്തിൽ നിന്നും ആറാം ലോ‌ക്‌സഭയിലേയ്ക്ക് തെരഞ്ഞെടുക്കപ്പെട്ടു. തുടർന്ന്  പതിനാലാം ലോക്‌സഭ വരെ അതേ സീറ്റിലിരുന്നു (ഒൻപതാം ലോക്‌സഭയൊഴിച്ച്). 1988 മുതൽ 1990 വരെ മേഘാലയ മുഖ്യമന്ത്രിയായിരുന്നു. 1991-ൽ വീണ്ടും ലോക്‌സഭയിലേയ്ക്ക് തെരഞ്ഞെടുക്കപ്പെട്ടു. പിന്നീട് 1996 വരെ ലോക്‌സഭാ സ്പീക്കർ ആകുന്നതുവരെ അതേപദവിയിൽ തുടർന്നു. 
സോണിയ ഗാന്ധിയുടെ നേതൃത്വത്തിനെതിരായി കോൺഗ്രസ്സിനുള്ളിലെ സമരത്തിന് നേതൃത്വം കൊടുത്തുവെന്ന കാരണത്താൽ  1999 മെയ് 20-ന് ശരദ് പവാറിനും താരിഖ് അൻവറിനുമൊപ്പം സാങ്മയെ കോൺഗ്രസ്സിൽ നിന്നും പുറത്താക്കി. തുടർന്ന് ഇവർ മൂവരും കൂടിച്ചേർന്ന് 1999-ൽ നാഷണലിസ്റ്റ് കോൺഗ്രസ് പാർട്ടി (എൻ.സി.പി.) രൂപീകരിച്ചു.

ശരദ് പവാർ സോണിയാഗാന്ധിയുമായി വീണ്ടും അടുത്തതോടെ 2004 ജനുവരിയിൽ എൻ.സി.പി യിൽ പിളർപ്പുണ്ടായി. പിന്നീട് തൃണമൂൽ കോൺഗ്രസ് നേതാവായ മമത ബാനർജിയുമായി കൂട്ടുകൂടി നാഷണലിസ്റ്റ് തൃണമൂൽ കോൺഗ്രസ്സ് രൂപീകരിച്ചു.

ലോക്‌സഭാ സീറ്റിൽ നിന്നും 2005 ഒക്ടോബർ 10-ന് രാജിവെച്ചു. പിന്നീട് 2006 ഫെബ്രുവരിയിൽ എൻ.സി.പി. സ്ഥാനാർത്ഥിയായി വീണ്ടും തെരഞ്ഞെടുക്കപ്പെട്ടു.
### രാഷ്ട്രപതി തെരഞ്ഞെടുപ്പ്
നിലവിലെ രാഷ്ട്രപതിയായ പ്രണബ് മുഖർജിക്കെതിരായി സാങ്മ രാഷ്ട്രപതി തെരഞ്ഞെടുപ്പിൽ മത്സരിച്ചു. എ.ഐ.എ.ഡി.എം.കെ യും ബി.ജെ.ഡിയുമാണ് സാങ്മയെ രാഷ്ട്രപതി സ്ഥാനത്തേയ്ക്ക് നാമനിർദ്ദേശം ചെയ്തത്. തുടർന്ന് ബി.ജെ.പി. യും. 2012 ജൂലൈ 23-ന് ഫലം വന്നപ്പോൾ സാങ്മ തോറ്റു. മുൻ കേന്ദ്രമന്ത്രിയും ആദിവാസി നേതാവുമായ അരവിന്ദ് നേതം സാങ്മയെ പിന്തുണച്ചുകൊണ്ട് രംഗത്ത് വന്നത് ശ്രദ്ധിക്കപ്പെട്ടു.

### പുതിയ പാർട്ടി
2013 ജനുവരി 5-ന് നാഷനൽ പീപ്പിൾസ് പാർട്ടി (എൻപിപി) എന്ന പുതിയ രാഷ്ട്രീയ കക്ഷി സാങ്മ രൂപീകരിച്ചു. പുസ്തകമാണ് പുതിയ പാർട്ടിയുടെ ചിഹ്നം.  ബി.ജെ.പി. യുടെ നേതൃത്വത്തിലുള്ള എൻഡിഎയിൽ ചേർന്നു പ്രവർത്തിക്കാനാന് സാങ്മയുടെ പദ്ധതി.

## അവലംബം

## പുറമെ നിന്നുള്ള കണ്ണികൾ
* Biography - From Lok Sabha Speakers' official site
*  P. A. Sangma: Fourteenth Lok Sabha Members Bioprofile
* XII LOK SABHA DEBATES  - Sangma's famous debate against nuclear weapons
* Interview with Sangma by Rediff on NCP split up

വർഗ്ഗം:ലോക്‌സഭാ സ്പീക്കർമാർ
വർഗ്ഗം:മേഘാലയയുടെ മുഖ്യമന്ത്രിമാർ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ രാഷ്ട്രപതി സ്ഥാനാർഥികൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1947-ൽ ജനിച്ചവർ
ജിയാൻ ലുഗി ബഫൺ

ഇറ്റാലിയൻ ഫുട്ബോൾ ഗോൾകീപ്പറാണു **ജിയാൻ ലുഗി** 'ജിജി' **ബഫൺ** (*ഇറ്റാലിയൻ ഉച്ചാരണം-[ˈdʒidʒi bufˈfon]*ജനനം:28 ജനവരി 1978, കരാര, ഇറ്റലി.) ബഫണിനെ ലോകത്തിലെ ജീവിച്ചിരിയ്ക്കുന്ന ഏറ്റവും മികച്ച 125 ഫുട്ബോൾ കളിക്കാരിൽ ഒരാളായി പെലെ തിരഞ്ഞെടുത്തിട്ടുണ്ട്. IFFHS(International Federation of Football History & Statistics)ബഫണിനെ ഏറ്റവും മികച്ച ഗോൾകീപ്പർ ആയി നാലു പ്രാവശ്യവും 21-ാ നൂറ്റാണ്ടിലെ ഗോൾകീപ്പറായും തിരഞ്ഞെടൂക്കുകയുണ്ടായി. ഇപ്പോൾ ഇറ്റലി ദേശീയ ടീമിന്റെ ക്യാപ്റ്റനാണ്.

## അവലംബം

വർഗ്ഗം:ഫുട്ബോൾ ഗോൾകീപ്പർമാർ
വർഗ്ഗം:ഇറ്റാലിയൻ ഫുട്ബോൾ കളിക്കാർ
വർഗ്ഗം:1978-ൽ ജനിച്ചവർ
നികാനോർ പാർറാ

ചിലിയിലെ ജനകീയ കവികളിൽ ഒരാളാണ്  **നികാനോർ പാർറാ**( Nicanor Parra Sandoval ;ജനനം 5 സെപ്റ്റംബർ 1914). സ്പാനിഷ് സാഹിത്യ പുരസ്കാരമായ സെർവാന്തെസ് പ്രൈസ് നേടിയിട്ടുണ്ട്.

അകവിത/പ്രതികവിത എന്നാണ് പാർറ തന്റെ കവിതയുടെ വിശേഷിപ്പിച്ചത്. പാരമ്പര്യകവിതയുടെ ഭാവഗീതസ്വഭാവത്തെ തകർക്കുന്നതാണ് അകവിത/പ്രതികവിത. ഫെർണാണ്ടൊ അലഗ്രിയേയെപ്പോലുള്ള ചിലിയൻ വിമർശകർ മൂന്ന് ഘടകങ്ങളെ ആശ്രയിച്ചു നിൽക്കുന്നതാണ് അകവിത/പ്രതികവിത എന്ന് വിശേഷിപ്പിച്ചു കണ്ടിട്ടുണ്ട്. 

1. അത് ആഖ്യാന പരമാണ്. 

2. അത് ഹാസ്യാത്മകമാണ്. 

3. അത് ആഢ്യഭാഷയെ തിരസ്‌കരിക്കുന്നു.

വിഷയത്തിന് അനുസൃതമായ ഒരു വികാരദ്രവ്യമല്ല ഭാഷ എന്ന തിരിച്ചറിവാണ് അകവിതയുടെ/പ്രതികവിതയുടെ അടിസ്ഥാന ഘടകമെന്ന് എഡിത്ത്-ഗ്രോസ്മാൻ. പാർറ തന്നെയും പല ഘട്ടത്തിൽ അകവിത/പ്രതികവിത എന്തെന്ന് വിശദീകരിക്കാൻ മുതിർന്നു. “ആന്റി പോയംസി”ന്റെ മുൻകുറിപ്പിലും നെരൂദയ്ക്ക് താൻ അധ്യാപകനായ സർവ്വകലാശാലയിൽ സ്വീകരണം നടങ്ങുന്ന ചടങ്ങിൽ നടത്തിയ, പിൽക്കാലത്ത് പ്രശസ്തമായ, പ്രഭാഷണത്തിലും ആ ശ്രമങ്ങൾ കാണാം. അകവിത/പ്രതികവിത എന്നത് ഒരു കണ്ടുപിടിത്തമല്ലെന്നും അത് സമാന്തരമായ ഒരു ഒഴുക്കാണെന്നും പാർറ പറഞ്ഞു വയ്ക്കുന്നുണ്ട്. പിന്നീട് ചിലർ ഷേക്സ്പിയർ വരെ അകവിത/പ്രതികവിതകളുടെ ഉറവിടം തേടി പോകുന്നുമുണ്ട്. എങ്കിലും അകവിത/പ്രതികവിത എന്തെന്ന് പാറയുടെ കവിത പറയും.

## ജീവിതരേഖ
1937ൽ പുറത്തിറക്കിയ ‘സോങ് ബുക് വിത്തൗട്ട് നെയിം’ എന്ന ആദ്യ കവിതാസമാഹാരം തന്നെ സാഹിത്യലോകത്ത് ഏറെ ശ്രദ്ധിക്കപ്പെട്ടു. 25ലധികം കവിതാസമാഹാരങ്ങൾ വേറെയും പുറത്തിറക്കിയിട്ടുണ്ട്.രണ്ടുതവണ ദേശീയ സാഹിത്യ പുരസ്കാരം കരസ്ഥമാക്കിയിട്ടുള്ള പേര നൊബേൽ അവാർഡിനും നാമനിർദ്ദേശം ചെയ്യപ്പെട്ടിട്ടുണ്ട്. 
## കൃതികൾ
*സോങ് ബുക് വിത്തൗട്ട് നെയിം
## പുരസ്കാരങ്ങൾ
*സെർവാന്തെസ് പ്രൈസ് 
*സ്പാനിഷ് ദേശീയ സാഹിത്യ പുരസ്കാരം
## അവലംബം

## പുറം കണ്ണികൾ

*നികാനോർ പേരക്ക് സെർവാന്തെസ് പുരസ്കാരം http://www.madhyamam.com/news/136753/111202 
*Nicanor Parra  Official Web Site
*Nicanor Parra website  at the Universidad de Chile
*Nicanor Parra: De los Antipoemas a los Artefactos Dramáticos - Madrid
*La Antipoesía de Parra y el lenguaje del artefacto   UNESCO
*El Proyecto de la Antipoesía de Nicanor Parra 
*Nicanor Parra en Biblioteca Virtual Cervantes
*Nicanor Parra: Antipoemas, parodias y lenguajes híbridos. De la Antipoesía al lenguaje del Artefacto | Premio Cervantes 2011 - Universidad Complutense de Madrid - UCM -  PDF  Adolfo Vásquez Rocca PH

വർഗ്ഗം:സ്പാനിഷ് കവികൾ
വർഗ്ഗം:1914-ൽ ജനിച്ചവർ
സൗരവ് കുമാർ ചാലിഹ

സാഹിത്യ അക്കാദമി പുരസ്‌ക്കാര ജേതാവും പ്രശസ്ത അസാമീസ് ചെറുകഥാകൃത്തുമാണ് സൗരവ് കുമാർ ചാലിഹ.
## ജീവിതരേഖ
സുരേന്ദ്ര നാഥ് മേധി എന്നാണ് ചാലിഹയുടെ യഥാർത്ഥ പേര്. ചെറുകഥാ സമാഹാരമായ 'ഗോലാം' 1974ൽ അദ്ദേഹത്തിന് സാഹിത്യ അക്കാദമി പുരസ്‌ക്കാരം നേടിക്കൊടുത്തിരുന്നു. ഗോലാമിന് 1995ലെ അസം വാലി സാഹിത്യ പുരസ്‌ക്കാരവും ലഭിച്ചിരുന്നു. 1962ലെ അശാന്ത ഇലക്‌ട്രോൺ എന്ന ചെറുകഥ വളരെ അധികം ശ്രദ്ധ പിടിച്ചു പറ്റിയിരുന്നു.അദ്ദേഹത്തിന്റെ പല കഥകളും മലയാളം, ഇംഗഌഷ്, ബംഗാളി, ഹിന്ദി, തെലുങ്കു എന്നീ ഭാഷകളിലേക്ക് മൊഴിമാറ്റം ചെയ്യപ്പെട്ടിട്ടുണ്ട്.
## കൃതികൾ
*ദുപോരിയ
* ഇഹത് ദാബ
* ഗോൽപോ നൊഹോയി
* അജി സുക്രോബാർ
*അബാരുദ സാഹർ
* ബാൽ ഖോബോർ
* കാബി
* ഇകോയിശ് സോതിക ദിമാലി നൊഹോയി,
* ജാൻമാദിൻ, ജോൻബിരി
* ദ്രോൺ അരു ഗോയിത്തേ
* നാബാജൻമ
* മാരുദ്യാൻ 
## പുരസ്കാരങ്ങൾ
*സാഹിത്യ അക്കാദമി പുരസ്‌ക്കാരം
*ആസ്സാം വാലി സാഹിത്യ പുരസ്കാരം
## അവലംബം

## പുറം കണ്ണികൾ
*Assamese writer Saurav Kumar Chaliha dead [Assamese writer Saurav Kumar Chaliha dead ]

വർഗ്ഗം:അസ്സമീസ് കഥാകൃത്തുക്കൾ
ദയ (ചലച്ചിത്രം)

എം.ടി. തിരക്കഥയെഴുതി വേണു സംവിധാനം ചെയ്ത് 1998-ൽ പുറത്തിറങ്ങിയ മലയാളചലച്ചിത്രമാണ് ***ദയ***. *[[ആയിരത്തൊന്നു രാവുകൾ|ആയിരത്തൊന്നു രാവുകളിലെ]]* ഒരു കഥയെ ആസ്പദമാക്കി എം.ടി. രചിച്ച *[[ദയ എന്ന പെൺകുട്ടി]]* എന്ന നോവലിന്റെ ചലച്ചിത്രാവിഷ്കാരമാണ് ഈ ചിത്രം. മഞ്ജു വാര്യരാണ് ഈ ചിത്രത്തിലെ കേന്ദ്രകഥാപാത്രമായ 'ദയ'യെ  അവതരിപ്പിച്ചിരിക്കുന്നത്. സമീർ എന്ന പേരിൽ ദയ ആൺവേഷം ധരിച്ചു വരുന്ന ഭാഗങ്ങളും മഞ്ജു വാര്യർ മനോഹരമായി അവതരിപ്പിച്ചു. ഛായാഗ്രാഹകനായ വേണു സംവിധാനം ചെയ്ത ആദ്യ ചലച്ചിത്രമാണിത്. മികച്ച നവാഗത സംവിധായകനുള്ള ദേശീയ-സംസ്ഥാന പുരസ്കാരങ്ങൾ ഈ ചിത്രത്തിലൂടെ വേണുവിന് ലഭിച്ചു. ഇവയുൾപ്പെടെ മൂന്ന് ദേശീയ ചലച്ചിത്രപുരസ്കാരങ്ങളും അഞ്ച് സംസ്ഥാന ചലച്ചിത്രപുരസ്കാരങ്ങളും ഈ ചിത്രം നേടി.

## അഭിനേതാക്കൾ
* മഞ്ജു വാര്യർ – ദയ / സമീർ
* കൃഷ്ണ – മൻസൂർ
* നെടുമുടി വേണു – സുൽത്താൻ
* കെ.പി.എ.സി. ലളിത – ആമിന
* ക്യാപ്റ്റൻ രാജു – രാജാവ്
* ലാൽ – കൊമ്പനലി
* നാരായണൻ നായർ – സെയ്ദ് അൻവർ
* ടി.പി. മാധവൻ – ഹുസ്സൈൻ

## പുരസ്കാരങ്ങൾ
; 1998 ദേശീയ ചലച്ചിത്രപുരസ്കാരം
* മികച്ച നവാഗത സംവിധായകനുള്ള ഇന്ദിര ഗാന്ധി പുരസ്കാരം – വേണു
* മികച്ച വസ്ത്രാലങ്കാരം – എസ്.ബി. സതീഷ്
* മികച്ച നൃത്തസംവിധാനം – വൃന്ദ
; 1998 കേരളസംസ്ഥാന ചലച്ചിത്രപുരസ്കാരം
* മികച്ച തിരക്കഥ – എം.ടി. വാസുദേവൻ നായർ
* മികച്ച നവാഗത സംവിധായകൻ – വേണു
* മികച്ച വസ്ത്രാലങ്കാരം – എസ്.ബി. സതീഷ്
* മികച്ച കലാസംവിധാനം – സമീർ ചന്ദ
* മികച്ച ചിത്രസംയോജനം – ബീന പോൾ

## അവലംബം

## പുറത്തേക്കള്ള കണ്ണികൾ
* 
* ''ദയ''  – മലയാളസംഗീതം.ഇൻഫോ
* ''ദയ''  – വൺഇൻഡ്യ.ഇൻ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:മഞ്ജു വാരിയർ അഭിനയിച്ച ചലച്ചിത്രങ്ങൾ
മകരക്കൊയ്ത്ത്

thumb|300px|പുറംചട്ട
വൈലോപ്പിളളി ശ്രീധര മേനോന്റെ പ്രസിദ്ധ കാവ്യ സമാഹാരങ്ങളിലൊന്നാണ്  **മകരക്കൊയ്ത്ത്** . കേരളത്തിന്റെ വൈവിധ്യമാർന്ന സംസ്‌കാരചിഹ്നങ്ങളും താളങ്ങളും സമന്വയിക്കുന്ന  എൺപത്‌ കവിതകളുടെ സമാഹാരമാണിത്. 1980 ൽ പ്രസിദ്ധീകരിച്ചു.
## ഉള്ളടക്കം
മകരക്കൊയ്ത്തിലെ  കവിതകളിൽ പലതിന്റെയും പശ്ചാത്തലം തൃശൂർ പട്ടണമോ സമീപസ്ഥലങ്ങളോ ആണ്.അങ്ങനെയാവാൻ കാരണം അവിടെയാണ് താൻ  വസിക്കുന്നത് എന്നുമാത്രമല്ല  മനുഷ്യരെ സ്‌നേഹിക്കുന്നതുപോലെ  സ്ഥലങ്ങളെയും സ്‌നേഹിക്കുന്നതുകോണ്ടാണെന്ന് ആമുഖത്തിൽ കവി പറയുന്നു.മനുഷ്യരെയെന്നപോലെ  അടുത്ത് പരിചയിക്കുന്ന സ്ഥലങ്ങളേയും  ശകാരിക്കുകയും വിമർശിക്കുകയും ചെയ്യുന്നത് തന്റെ ഒരു സവിശേഷമായ മാനസികപ്രവണതയാണെന്നും കവി വെളിപ്പെടുത്തുന്നു. 

## പുരസ്കാരങ്ങൾ
*വയലാർ അവാർഡ് (1981)

## അവലംബം

## പുറം കണ്ണികൾ

വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:മലയാള കാവ്യ സമാഹാരം
സിലിയോപാഗുരസ് ഗ്രാൻഡിസ്

ഞണ്ടുകളിലെ ഡിയോജെനിഡെ കുടുംബത്തിലെ സിലിയോപാഗുരസ് എന്ന ജനുസ്സിൽ കേരളതീരത്തുനിന്നും കണ്ടെത്തിയ ഒരിനമാണ് **സിലിയോപാഗുരസ് ഗ്രാൻഡിസ്** - **Ciliopagurus grandis**. കേരള സർവകലാശാലയിലെ അക്വാട്ടിക് ബയോളജി വിഭാഗമാണ് 2012-ൽ കൊല്ലം ജില്ലയിലെ ശക്തികുളങ്ങര ഭാഗത്ത് കടലിൽ 15 മീറ്റർ ആഴത്തിൽ നിന്നും ഇവയെ കണ്ടെത്തിയത്. ഇന്ത്യൻ മഹാസമുദ്രത്തിൽ സിലിയോപാഗുരസ് ജനുസ്സിൽ ഉൾപ്പെടുന്ന 17 വിഭാഗങ്ങളാണ് കണ്ടെത്തിയിട്ടുള്ളത്. ഇതിൽ ഏറ്റവും വലിപ്പമേറിയ ഇനമാണ് ഇത്. (*ഗ്രാൻഡിഡ്* എന്ന ലാറ്റിൻ വാക്കിന്റെ അർഥം വലുത് എന്നാണ്) 

ഓറഞ്ച് നിറത്തിലുള്ള ശരീരവും കാലുകളിൽ നെടുകെയുള്ള ചുവപ്പു വരകളുമാണ് ഇവയുടെ പ്രത്യേകത. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ഞണ്ടുകൾ
വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ
യഥാതഥ്യപ്രസ്ഥാനം

ദൃശ്യകലകളിലും സാഹിത്യത്തിലും **യഥാതഥ്യം** എന്ന പദം സൂചിപ്പിക്കുന്നത് വസ്തുക്കളെ അല്ലെങ്കിൽ കഥാപാത്രങ്ങളെ അവ ദൈനംദിനജീവിതത്തിൽ അവതരിക്കുന്നതുപോലെ, നിറപ്പകിട്ടോ വിശകലനമോ ഇല്ലാതെ ചിത്രീകരിക്കുന്നതിനെയാണ്‌. സത്യത്തെ അനാവരണം ചെയ്യുമ്പോൾ വൈകൃതമോ അറപ്പുളവാക്കുന്നതോ ആയ കാര്യങ്ങളെ എടുത്തുകാണിക്കുന്ന കലാസൃഷ്ടികളെയും റിയലിസത്തിൽ പെടുത്താം. 
## പശ്ചാത്തലം
പത്തൊമ്പതാം നൂറ്റാണ്ടിന്റെ മദ്ധ്യത്തോടെ ഫ്രാൻസിൽ രൂപം കൊണ്ട സാഹിത്യമുന്നേറ്റത്തെയും റിയലിസം എന്ന പദം കൊണ്ട് വിവക്ഷിക്കുന്നു. 1800-കളുടെ അവസാനത്തിൽ ഫ്രാൻസിൽ ഇത് വളരെ ജനപ്രിയമായ ഒരു കലാരൂപമായിരുന്നു. ഛായാഗ്രഹണത്തിന്റെ ആവിർഭാവത്തോടെയാണ് റിയലിസം നിലവിൽ വന്നത് - ഈ പുതിയ ദൃശ്യസങ്കേതം ജനങ്ങളിൽ വസ്തുതാപരമായി യഥാർത്ഥമായ കലാസൃഷ്ടികൾ സൃഷ്ടിക്കാനുള്ള ആഗ്രഹം ഉണ്ടാക്കി. പത്തൊമ്പതാം നൂറ്റാണ്ടിന്റെ മദ്ധ്യത്തിൽ ഫ്രഞ്ച് സാഹിത്യത്തിലും കലയിലും നിറഞ്ഞുനിന്ന കാൽപ്പനികതയ്ക്ക് (റൊമാന്റിസിസം) ശക്തമായ ബദലായിരുന്നു റിയലിസം. വ്യക്തിപരമായ ചായ്‌വുകൾ കൊണ്ട് വളച്ചൊടിക്കപ്പെടാതെ, വസ്തുതാപരമായ യാഥാർത്ഥ്യം (ഒബ്ജെക്ടീവ് റിയാലിറ്റി) എന്ന തത്ത്വത്തിൽ വിശ്വസിച്ച റിയലിസം അതിവർണ്ണനകൾ കൊണ്ടുനിറഞ്ഞ വൈകാരികതയ്ക്ക് എതിരായിരുന്നു. സത്യം, കൃത്യത എന്നിവ പല റിയലിസ്റ്റുകളുടെയും ലക്ഷ്യങ്ങളായിത്തീർന്നു.

## സാഹിത്യരചനകളിൽ
പത്തൊമ്പതാം നൂറ്റാണ്ടിൽ ഫ്രഞ്ച് സാഹിത്യത്തിൽ പ്രത്യക്ഷപ്പെട്ട ചില രചനകളിലാണ് യഥാതഥ്യം എന്ന സങ്കേതം പ്രത്യക്ഷമായത്. സാധാരണക്കാരായ മനുഷ്യരുടെ ജീവിതത്തെ ഒട്ടും അതിശയോക്തിയില്ലാതെ ചിത്രീകരിച്ച് അവരുടെ ദൈനംദിന ജീവിതത്തിലെ സംഭവങ്ങളിൽക്കൂടി ജീവിതദർശനം അനുവാചകനിലേക്ക് എത്തിച്ച ശ്രീ ബൽസാക്കാണ് സാഹിത്യത്തിൽ ഈ സങ്കേതത്തിന്റെ പിതാവ് എന്നറിയപ്പെടുന്നത്. ഇദ്ദേഹം തുറന്ന വഴികളിലൂടെ സഞ്ചരിച്ച എഴുത്തുകാരാണ് എമിൽ സോള, ഫ്ലോബേർ എന്നിവർ. ബൽസാക്ക് തുടങ്ങിവച്ചത് പിൽക്കാലത്ത് ഫ്ലോബേറിന്റെ കൃതികളിൽ പൂർണ്ണതയെത്തിയ രൂപത്തിൽ പ്രത്യക്ഷപ്പെട്ടു. 

## ചിത്രരചനയിൽ
ചിത്രരചനയുടെ കാര്യത്തിൽ യഥാതഥ്യവും സ്വാഭാവികതയും തമ്മിൽ പരസ്പരം തെറ്റിദ്ധരിക്കപ്പെടാൻ സാധ്യതയുണ്ട്. സ്വാഭാവികത എന്ന് പറഞ്ഞാൽ വസ്തുക്കളെ ക്രൃത്യതയോടെ വരയ്ക്കുന്ന രീതിയാണ്. ചിത്രകലയിൽ യഥാതഥ്യ സങ്കേതം പ്രത്യക്ഷപ്പെടുന്നത് ചിത്രകാരൻ തിരഞ്ഞെടുക്കുന്ന വിഷയങ്ങളിലാണ്. ദൈനംദിന ജീവിതത്തിലെ ദൃശ്യങ്ങളും സംഭവങ്ങളും ഒട്ടും നാടകീയതയോ കൃത്രിമത്വമോ ഇല്ലാതെ അവതരിപ്പിക്കുക എന്നതാണ് ഒരു റിയലിസ്റ്റ് ചിത്രകാരന്റെ ലക്ഷ്യം. കാൽപ്പനികതയുടെ കൃത്രിമ നാടകീയതക്കെതിരെ പത്തൊമ്പതാം നൂറ്റാണ്ടിലെ ചില ചിത്രകാരന്മാരുടെ പ്രതികരണമാണ് പിൽക്കാലത്ത് ചിത്രകലയിലെ റിയലിസ്റ്റ് മൂവ്മെന്റ് എന്ന പേരിൽ ശക്തിപ്രാപിച്ചത്.    

## അവലംബം

വിഭാഗം:സാഹിത്യം
കെ. പരാശരൻ

പ്രമുഖനായ നിയമജ്ഞനും മുൻ അറ്റോർണി ജനറലും രാജ്യസഭാംഗവുമാണ് **കെ. പരാശരൻ**.(ജനനം : 9 ഒക്ടോബർ 1927) 2012 ജൂണിൽ രാജ്യസഭയിലേക്ക് നാമ നിർദ്ദേശം ചെയ്യപ്പെട്ടു.  2003 ൽ പത്മഭൂഷണും 2011ൽ പദ്മവിഭൂഷൺ ബഹുമതിയും ലഭിച്ചു.
## ജീവിതരേഖ
മദ്രാസ് പ്രസിഡൻസി കോളേജിലും ലാ കോളേജിലും പഠിച്ചു. 1958 ൽ സുപ്രീം കോടതി അഭിഭാഷകനായി എൻറോൾ ചെയ്തു. കേന്ദ്ര ഗവൺമെന്റിന്റെ സീനിയർ സ്റ്റാൻഡിംഗ് കൗൺസിലായി മദ്രാസ് ഹൈക്കോടതിയിൽ 1971 ൽ നിയമിതനായി. 1976 ൽ തമിഴ്‌നാട്ടിലെ  അഡ്വക്കേറ്റ് ജനറലായെങ്കിലും ഒരു വർഷത്തിനുള്ളിൽ  രാജി വെച്ചു. ഇന്ത്യയുടെ സോളിസിറ്റർ ജനറലായി 1980 ഫെബ്രുവരിയിൽ നിയമിതനായ അദ്ദേഹം പിന്നീട് 1983 ആഗസ്റ്റ് വരെ ആ പദവിയിൽ തുടർന്നു.  83 മുതൽ 89 വരെ അറ്റോർണി ജനറലായിരുന്നു.1984മുതൽ 1985 വരെ ഇന്ത്യൻ സൊസൈറ്റി ഓഫ് ക്രിമിനോളജിയടെ പ്രസിഡന്റായും ഭോപ്പാൽ ദുരന്തത്തെതുടർന്ന് ഇന്ത്യൻ ഗവൺമെന്റും അമേരിക്കയിലെ യൂണിയൻ കാർബൈഡ്  കമ്പനിയും നടത്തിയ ചർച്ചകളിൽ ഇന്ത്യ സംഘത്തിന്റെ തലവനുമായിരുന്നു.

## കൃതികൾ
## പുരസ്കാരങ്ങൾ
*പത്മവിഭൂഷൺ (2011)
*പത്മഭൂഷൺ(2003)

## അവലംബം

## പുറം കണ്ണികൾ

വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1927-ൽ ജനിച്ചവർ
വർഗ്ഗം:അഭിഭാഷകർ
വർഗ്ഗം:ഇന്ത്യയുടെ അറ്റോർണി ജനറൽമാർ
മൃണാൾ മിറി

പ്രമുഖനായ ഭാരതീയ വിദ്യാഭ്യാസ വിചക്ഷണനും ചിന്തകനുമാണ് **പ്രൊഫ. മൃണാൾ മിറി** (ജനനം :1 ആഗസ്റ്റ് 1940). 2012 ജൂണിൽ രാജ്യസഭയിലേക്ക് നാമ നിർദ്ദേശം ചെയ്യപ്പെട്ടു. 
## ജീവിതരേഖ
സിംലയിലെ ഇൻസ്റ്റിറ്റിയൂട്ട് ഓഫ് അഡ്വാൻസ്ഡ് സ്റ്റഡീസിന്റെ ഡയറക്ടറായിരുന്നു. നോർത്ത് ഈസ്റ്റേൺ ഹിൽ യൂണിവേഴ്‌സിറ്റിയുടെ വൈസ് ചാൻസലറായും പ്രവർത്തിച്ചിട്ടുണ്ട്. വിദ്യാഭ്യാസ മേഖലയിലെ സംഭാവനകൾക്ക് അദ്ദേഹത്തിന് പത്മഭൂഷൺ ബഹുമതി ലഭിച്ചിരുന്നു. ഒന്നാം യു.പി.എ ഗവൺമെന്റിന്റെ  പ്രധാനമന്ത്രി മൻമോഹൻ സിംഗിന്റെ കാലത്ത് ദേശീയ ഉപദേശക സമിതിയിലും വിവരാവകാശ നിയമം പ്രാബല്യത്തിലാക്കാനായി രൂപീകരിച്ച കൗൺസിലിലും അദ്ദേഹം അംഗമായിരുന്നു.
## കൃതികൾ
*ഐഡന്റിറ്റി ആൻഡ് മോറൽ ലൈഫ്, 2002     
*ട്രൈബൽ ഇന്ത്യ : കണ്ടിന്യുറ്റി ആൻഡ് ചലഞ്ച്, 1993    
*കാന്റിനെക്കുറിച്ച് അഞ്ച് ഉപന്യാസങ്ങൾ, 1987   
*ഫിലോസഫി ഓഫ് സൈക്കോ അനാലിസിസ്, 1997.    
## പുരസ്കാരങ്ങൾ
*പത്മഭൂഷൺ
## അവലംബം

## പുറം കണ്ണികൾ
*Profile  at the NAC website
*Biography of Prof Mtinai Miri 

വർഗ്ഗം:രാജ്യസഭാംഗങ്ങൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഡെൽഹി സർവ്വകലാശാലാ അദ്ധ്യാപകർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:1940-ൽ ജനിച്ചവർ
ദ അമേസിങ് സ്പൈഡർ-മാൻ (2012 ചലച്ചിത്രം)

സ്പൈഡർമാൻ പരമ്പരയിലെ നാലാമത് ചലച്ചിത്രമാണ് **ദ അമേസിങ് സ്പൈഡർമാൻ**.

## അവലംബം

## പുറം കണ്ണികൾ

* 
* 
* 
* 
* 
* 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
ഓക്കപ്പുഞ്ച

വയനാട് മേഖലയിൽ കൃഷി ചെയ്യുന്ന ഒരു പരമ്പരാഗത വിത്തിനമാണ് **ഓക്കപ്പുഞ്ച**. ഇതിന്റെ നീണ്ട മുള്ളുകൾ പന്നികളുടെയും മറ്റും ആക്രമണത്തെ ചെറുക്കുന്നു. 

## ഇതുകൂടി കാണുക
*നെല്ല്

## അവലംബം
http://www.mathrubhumi.com/online/php/print.php?id=925622

വർഗ്ഗം:പരമ്പരാഗത നെല്ലിനങ്ങൾ
കെ.ടി. ജയകൃഷ്ണൻ വധം

ലഘുചിത്രം|വലത്ത്‌|കെ.ടി. ജയകൃഷ്ണൻ
ബി.ജെ.പി നേതാവും സ്കൂൾ അദ്ധ്യാപകനുമായിരുന്ന കെ.ടി.ജയകൃഷ്ണൻ മാസ്റ്ററെ  1999-ൽ ക്ലാസ് മുറിയിൽ വെച്ച് വെട്ടിക്കൊലപ്പെടുത്തിയ സംഭവം ആണ് **കെ.ടി. ജയകൃഷ്ണൻ മാസ്റ്റർ വധം** എന്ന് അറിയപ്പെടുന്നത്. വലിയ കോളിളക്കം സൃഷ്ടിച്ച കേസിലെ പ്രതികളെല്ലം സി.പി.എം പ്രവർത്തകരായിരുന്നു.  http://www.indianexpress.com/news/sc-turns-down-order-on-school-murder-cpm-upbeat/18688/

## വധത്തിന്റെ  പശ്ചാത്തലം
1999 ഡിസംബർ ഒന്നിന് പാനൂർ ഈസ്റ്റ് മൊകേരി യു.പി സ്‌കൂളിൽ ക്ലാസ്സെടുക്കുന്നതിനിടെയാണ് കെ.ടി ജയകൃഷ്ണൻ വധിക്കപ്പെടുന്നത്. യുവമോർച്ച സംസ്ഥാന വൈസ് പ്രസിഡന്റായിരുന്ന അദ്ദേഹത്തെ വിദ്യാർഥികളുടെ മുന്നിലിട്ടാണ് അക്രമിസംഘം കൊലപ്പെടുത്തിയതു്. 

## കേസിന്റെ വിചാരണ
കേസിൽ  അച്ചാരമ്പത്ത് പ്രദീപൻ , നല്ലവീട്ടിൽ ഷാജി , സുന്ദരൻ , ദിനേഷ് ബാബു , അനിൽ കുമാർ എന്നീ സി പി എം പ്രവർത്തകർക്ക്  തലശ്ശേരി അതിവേഗകോടതി വധശിക്ഷ വിധിച്ചിരുന്നു. കേരളാ ഹൈക്കോടതി വധശിക്ഷ ശരി വയ്ക്കുകയും ചെയ്തിരുന്നു . എന്നാൽ സുപ്രീംകോടതി പ്രതി അച്ചാരമ്പത്ത് പ്രദീപന്റെ ശിക്ഷ ജീവപര്യന്തമായി ഇളവുചെയ്തു. ബാക്കിയുള്ളവരെ വെറുതെവിട്ടു.http://www.indianexpress.com/news/sc-turns-down-order-on-school-murder-cpm-upbeat/18688/
ടി പി ചന്ദ്രശേഖരൻ വധക്കേസുമായി ബന്ധപ്പെട്ട് ചില പ്രതികളിൽ നിന്നുലഭിച്ച മൊഴികളുടെ അടിസ്ഥാനത്തിൽ ജയകൃഷ്ണൻ വധക്കേസ് വീണ്ടുമന്വേഷിക്കാൻ കേരളത്തിലെ ആഭ്യന്തര വകുപ്പ് ഈയടുത്തകാലത്ത് തീരുമാനിച്ചിരുന്നു. 



## അവലംബം

വർഗ്ഗം:കേരളത്തിലെ കൊലക്കേസുകൾ
വർഗ്ഗം:കണ്ണൂരിലെ രാഷ്ട്രീയകൊലപാതകങ്ങൾ
ഡി കമ്പനി

എം. പത്മകുമാർ, ദീപൻ, വിനോദ് വിജയൻ എന്നിവർ സംവിധാനം ചെയ്യുന്ന മൂന്നു ചിത്രങ്ങളുടെ കൂട്ടമാണ് **ഡി കമ്പനി**. **ഒരു ബൊളീവിയൻ ഡയറി 1995**, **ഗാങ്‌സ് ഓഫ് വടക്കുംനാഥൻ**, **ഡേ ഓഫ് ജഡ്ജ്മെന്റ്** എന്നിവയാണ് മൂന്നു ചിത്രങ്ങൾ. ഡി കട്ട്‌സ് ഫിലിം കമ്പനിയുടെ പേരിൽ വിനോദ് വിജയൻ, സെവൻ ആർട്‌സ് മോഹൻ, ഫൈസൽ ലത്തീഫ് എന്നിവർ ചേർന്നാണ് ഈ ചിത്രങ്ങൾ നിർമ്മിക്കുന്നത്.

## ഗാംഗ്‌സ് ഓഫ് വടക്കുംനാഥൻ
**ഗാംഗ്‌സ് ഓഫ് വടക്കുംനാഥൻ** തൃശ്ശൂർ നഗരത്തിലെ കൊട്ടേഷൻ സംഘങ്ങളുടെ ഗുണ്ടാവിളയാട്ടത്തെപ്പറ്റിയും കുഴൽപ്പണത്തെപ്പറ്റിയും വിവരിക്കുന്നു. അജയ് മല്യ എന്ന ഒരു പ്രമുഖ ബിസിനസ് ടൈക്കൂണ് ബംഗളൂരുവിൽ കൊല്ലപ്പെടുകയും 750 കോടി രൂപ നഷ്ടപ്പെടുകയും ചെയ്യുന്നു. മല്യയുടെ മകന്റെ നിർദ്ദേശപ്രകാരം ഇൻസ്‌പെക്ടർ അക്‌ബർ (അനൂപ് മേനോൻ) തൃശൂരിലേക്ക് എത്തുകയും, പണം വീണ്ടെടുത്താൽ ഒരു ഓഹരി നൽകാം എന്ന വാഗ്ദാനത്തിൽ അന്വേഷണം ആരംഭിക്കുന്നു. അക്ബറിന്റെ നേതൃത്വത്തിലുള്ള സംഘം കൊലപാതകത്തിൽ ഒരു ജ്വല്ലറി ഉടമയും ഗാംഗ്‌സ് ഓഫ് വടക്കുംനാഥൻ എന്ന അപകടകാരികളായ കൊട്ടേഷൻ സംഘവും പങ്കാളികളാണെന്ന് സംശയിക്കുന്നു. ജ്വല്ലറി ഉടമയെയും ഗുണ്ടകളെയും തന്ത്രപരമായി തമ്മിലടിപ്പിച്ച് അക്‌ബർ കുഴൽപ്പണം കണ്ടെത്തുന്നു. മല്യയെ വധിച്ചതും ഈ സാഹചര്യം ഉണ്ടാക്കിയതുമെല്ലാം ഇൻസ്‌പെക്ടർ അക്‌ബർ ആണെന്ന ആർക്കും അറിയാത്ത രഹസ്യം കഥയുടെ അവസാനം വെളിപ്പെടുത്തുന്നു.
### അഭിനേതാക്കൾ
* ജയസൂര്യ - വരാൽ ജെയ്‌സൺ
* അനൂപ് മേനോൻ - അക്‌ബർ
* ഉണ്ണി മുകുന്ദൻ - ശരത്
* അരുൺ - റിപ്പോർട്ടർ വേണു
* ഇർഷാദ് - നരേന്ദ്രൻ
* പാർവ്വതി നായർ - ലോറ
* ദീപക് പറമ്പോൽ - കുപ്പി സൈമൺ
* രാജീവ് പിള്ള - സുധീർ മല്ല്യ
* ജോജു ജോർജ്ജ്

## ഒരു ബൊളീവിയൻ ഡയറി 1995

മൂന്നു ചിത്രങ്ങളുടെ കൂട്ടമായ **ഡി കമ്പനി** എന്ന ചിത്രത്തിന്റെ ഭാഗമായി എം. പത്മകുമാർ സംവിധാനം ചെയ്യുന്ന അര മണിക്കൂർ ദൈർഘ്യമുള്ള ചിത്രമാണ് **ഒരു ബൊളീവിയൻ ഡയറി 1995**. സമുദ്രക്കനി, ആസിഫ് അലി, അനന്യ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. കേരള പോലീസിലെ ഒരു ഡി.വൈ.എസ്.പി.യുടെ സർവീസ് സ്‌റ്റോറിയിലെ ചില ഭാഗങ്ങളാണ് ഈ ചിത്രത്തിന്റെ പ്രമേയം. വയനാട്ടിലെ മുത്തങ്ങ വനത്തിലാണ് ചിത്രീകരണം നടത്തിയത്. ജി.എസ്. അനിൽ ചിത്രത്തിന്റെ തിരക്കഥ രചിക്കുന്നു.

### അഭിനേതാക്കൾ
* സമുദ്രക്കനി
* ആസിഫ് അലി
* അനന്യ
* വിജയൻ വി. നായർ
* നരേൻ

### അണിയറപ്രവർത്തകർ
* ഛായാഗ്രഹണം: വിനോദ് ഇല്ലമ്പിള്ളി
* കലാസംവിധാനം: സന്തോഷ് രാമൻ,
* വസ്ത്രാലങ്കാരം: പഴനി

## അവലംബം

## പുറത്തേക്കുള്ള കണ്ണികൾ

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നക്സലിസം പ്രമേയമായുള്ള മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ഉപ്പ് (കവിതാ സമാഹാരം)

ജ്ഞാനപീഠ ജേതാവ് ഒ.എൻ.വി. കുറുപ്പ് രചിച്ച കാവ്യ സമാഹാരമാണ് **ഉപ്പ്**. ഈ കൃതിക്ക് 1981 ലെ സോവിയറ്റ്ലാൻഡ് നെഹ്രു പുരസ്കാരവും 1982 ലെ വയലാർ പുരസ്കാരവും ലഭിച്ചു. 
## അവലംബം


വർഗ്ഗം:മലയാള കാവ്യ സമാഹാരം
വർഗ്ഗം:വയലാർ പുരസ്കാരം ലഭിച്ച കൃതികൾ
ചേസിങ് ദ മൺസൂൺ

ഇന്ത്യയിലെ മൺസൂണിനെക്കുറിച്ച് അലക്സാണ്ടർ ഫ്രേറ്റർ രചിച്ച ഗ്രന്ഥമാണ് **ചേസിങ് ദ മൺസൂൺ**. കേരളത്തിലെ തിരുവനന്തപുരം മുതൽ മേഘാലയയിലെ ചിറാപുഞ്ചി വരെ സഞ്ചരിച്ചാണ് അദ്ദേഹം ഇതിലെ വിവരങ്ങൾ തയ്യാറാക്കിയിരിക്കുന്നത്. കേരളത്തിലെ മൺസൂൺ കാലത്തെക്കുറിച്ചും പുസ്തകത്തിൽ വിവരിച്ചിരിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:കേരളത്തെ സംബന്ധിച്ച ഗ്രന്ഥങ്ങൾ
നാജാഡേസീ

ഒരു സസ്യകുടുംബമാണ് **നാജാഡേസീ**. ജലനിമഗ്ന സസ്യമായ നാജാസ് (Najas) ജീനസ് മാത്രമേ ഈ കുടുംബത്തിൽ ഉൾപ്പെടുന്നുള്ളു. നാജാസിന് 40 സ്പീഷീസുണ്ട്. ശുദ്ധജലത്തിലും ലവണജലത്തിലും വളരുന്ന ഏകവർഷി സസ്യങ്ങളാണ് ഇവ. നാജാസിന്റെ ശാഖോപശാഖകളോടുകൂടിയ കനംകുറഞ്ഞ കാണ്ഡത്തിന് പർവങ്ങളും പർവസന്ധികളുമുണ്ട്. ചുവടുഭാഗത്തുള്ള പർവസന്ധികളിൽനിന്ന് ഉദ്ഭവിക്കുന്ന വേരുകൾ ജലത്തിനടിത്തട്ടിലേക്കു വളരുന്നു.

## രൂപവിവരണം

നാജാസിന്റെ ഇലകൾ ജോഡികളായാണ് ഉണ്ടാകുന്നത്. ഇവ രേഖീയമോ (linear) കുന്താകാരത്തിലുള്ളതോ ആയിരിക്കും. അനുപർണങ്ങളുള്ള സ്പീഷീസും ഇല്ലാത്തവയുമുണ്ട്. നാജാസിന്റെ ഓരോ ജോടി ഇലകളും ഓരോ തലത്തിലായിരിക്കും. ഇലകൾക്ക് ഉറയും (sheath) ഫലകവും (blade) ഉണ്ട്. ഓരോ ജോടി ഇലകളുടെയും ഷീത്ത്, തൊട്ടുമുകളിലുള്ള ഒരു ജോടി ഇലകളെയും കാണ്ഡത്തെയും പൊതിഞ്ഞിരിക്കും. ഇലയുടെ ഉറയ്ക്കുള്ളിലായി പല്ലുപോലെയുള്ള ഒരു ജോടി ശല്ക്കങ്ങൾ (Scales) കാണുന്നു. ചില സ്പീഷീസിൽ ഇലയുടെ ഉപരിവൃതികോശം മുള്ളു പോലെയായി രൂപാന്തരപ്പെടാറുണ്ട്.

## പുനരുല്പാദനം

കാണ്ഡത്തിനു ചുവടുഭാഗത്തുള്ള ദൃഢമായ ഇലകളോടനുബന്ധിച്ച് വളർച്ചാമുകുളങ്ങളും (Vegetative buds) പുഷ്പമുകുളങ്ങളുമുണ്ടാകുന്നു. ആൺപെൺ പുഷ്പങ്ങൾ ഒരേ സസ്യത്തിലോ വെവ്വേറെ സസ്യങ്ങളിലോ ഉണ്ടാകുന്നു. ചെറുതും, ഏകലിംഗികളുമായ പുഷ്പങ്ങൾ ഒറ്റയായോ, കൂട്ടമായോ ശാഖാകക്ഷ്യങ്ങളിൽനിന്നാണ് ഉണ്ടാകുന്നത്. ഒരു കേസരം മാത്രമുള്ള ആൺപുഷ്പങ്ങൾ, ഫ്ലാസ്കിന്റെ ആകൃതിയിലുള്ള ഒരു സ്തരജന്യ പർണത്താൽ (Membraneous bract) ആവരണം ചെയ്യപ്പെട്ടിരിക്കുന്നു. എന്നാൽ പെൺപുഷ്പങ്ങളിൽ സാധാരണയായി ഇത്തരം ആവരണം കാണപ്പെടുന്നില്ല. ജലമാർഗ്ഗമാണ് പരാഗണം നടക്കുന്നത്. അക്കീൻ ആണ് ഫലം. വിത്തിൽ ബീജാന്നം കാണപ്പെടുന്നില്ല.

## സസ്യകുടുംബം

ബ്രിട്ടനിൽനിന്നും മറ്റും കണ്ടെത്തിയിട്ടുള്ള വിത്തുകളുടെ ഫോസിലുകൾ നാജാസ് ജീനസ്സിന്റെ വ്യാപനത്തെ സൂചിപ്പിക്കുന്നു. മുൻകാലങ്ങളിൽ നാജാസ് ജീനസിനെ പൊട്ടാമോജിറ്റോനേസീ (Potamogetonaceae) എന്ന കുടുംബത്തിലാണ് ഉൾപ്പെടുത്തിയിരുന്നത്. എന്നാൽ പൊട്ടാമോജിറ്റോനേസീയിലെ മറ്റു സസ്യങ്ങളിൽനിന്നും വ്യത്യസ്തമായി നാജാസിന്റെ പുഷ്പങ്ങൾ പൂർണമായും ജലത്തിൽ നിമഗ്നമായിരിക്കുന്നതിനാലും, ഏകവർഷികളായതിനാലും സസ്യശാസ്ത്രജ്ഞർ ഈ ജീനസിനെ നാജാഡേസീ എന്ന ഒരു പ്രത്യേക കുടുംബത്തിൽ ഉൾപ്പെടുത്തിയിരിക്കുന്നു. ഏകപത്രസസ്യങ്ങൾ (monocot plants) ഉൾപ്പെടുന്ന ഒരു പുരാതന സസ്യകുടുംബമാണിത്.

## അവലംബം

## പുറത്തേക്കുള്ള കണ്ണികൾ
*http://www.efloras.org/florataxon.aspx?flora_id=1&taxon_id=10603
*http://www.delta-intkey.com/angio/www/najadace.htm

വർഗ്ഗം:ജലസസ്യങ്ങൾ
അവകാശികൾ

'വിലാസിനി' എന്ന തൂലികാനാമമുള്ള എം.കെ. മേനോൻ 1980-ൽ പ്രസിദ്ധീകരിച്ച ബൃഹത് നോവലാണ് **അവകാശികൾ.**മലയാള നോവൽ രംഗത്തെ ഒരു അപൂർവസൃഷ്ടിയാണ് ഈ ഗ്രന്ഥം.അവകാശികളുടെ രചന ആരംഭിച്ചത് 1970 ജനുവരി ഒന്നാം തീയതിയാണ്.1975ൽ രചന പൂര്തികരിച്ചു.എന്നാൽ പകർത്തി എഴുതി 1980ൽ ഫെബ്രുവരിയിലാണ് പ്രസിദ്ധീകരിച്ചത്.സിംഗപ്പൂരിൽ ജോലി ചെയ്തിരുന്ന കാലത്ത് താൻ കാണുകേയും കണ്ടെതുകെയും ചെയ്ത ജീവിത സത്യങ്ങൾ വാക്കുകളിൽ ആവിഷ്കരിക്കാൻ ആണ് നോവലിസ്റ്റ്‌ ശ്രമിക്കുനത്.4000 പേജുകളായി പരന്നു കിടക്കുന്ന ഈ നോവൽ വായനക്കാരിൽ മടുപ്പ് ഉണ്ടാക്കുനില്ല എന്നതാണ്‌ ഈ നോവലിന്റെ ഏറ്റവും വലിയ ആകർഷണീയത.

## ഉള്ളടക്കം
നാലുഭാഗങ്ങളിലായി ഏതാണ്ട് 4000 പുറങ്ങളുള്ളതാണീ നോവൽ. മലയാളത്തിലെന്നല്ല മററു ഭാരതീയഭാഷകളിലും ഇത്ര ദൈർഘ്യമുള്ള നോവൽ രചിക്കപ്പെട്ടിട്ടില്ല. ഈ നോവലിൽ 40-ഓളം കഥാപാത്രങ്ങൾ പ്രത്യക്ഷപ്പെടുന്നുണ്ട്.എന്നാൽ പത്തോളം കഥാപാത്രങ്ങളുടെ കാഴ്ച്ചപാടിലുടെ ആണ് കഥയുടെ ചുരുളഴിയുന്നത്.നാല് തലമുറകളുടെ കഥയാണ് ഇതിൽ പ്രതിപാദിക്കുന്നത്. നാലഞ്ചുമാസക്കാലംകൊണ്ടാണ് നോവലിൽ വിവരിക്കുന്ന സംഭവങ്ങൾ നടക്കുന്നത്. എങ്കിലും അനേകദശകങ്ങളുടെ കഥ അനാവരണം ചെയ്യപ്പെടുന്നു. പിന്നിട്ട വർഷങ്ങളിലൂടെ മാനസികസഞ്ചാരം നടത്തുന്ന കഥാപാത്രങ്ങളിലൂടെയാണിതു സാധിക്കുന്നത്.ജീവിതം എങ്ങനെ ആണ് എന്ന് പറയലല്ല പക്ഷെ ജീവിച്ചിരിക്കുന്നവർക്ക് ജീവിതം എങ്ങനെ അനുഭവപെടുന്നു എന്ന് പ്രത്യക്ഷവൽകരിച്  പ്രദശിപ്പിക്കുകയാണ് നോവലിസ്റ്റ്‌. ഈ നോവൽ ജീവിതത്തിന്റെ പരപ്പ് ചിത്രീകരിക്കാനുമ് മനസ്സിന്റെ അഗാധത അനാച്ചാദനം ചെയ്യുന്നതിനും ശ്രദ്ധിക്കുന്നു.      ഒരേ സംഭവത്തെ വിവിധ കഥാപാത്രങ്ങളുടെ കാഴ്ച്ചപാടിലുടെ നോകുമ്പോൾ ഉണ്ടാകുന്ന വ്യതസ്തനങ്ങളായ പ്രതികരണങ്ങൾ ഈ നോവലിൽ വളരെ നന്നായി ആവിഷ്കരിച്ചിരിക്കുന്നു. .

ഇ നോവലിന്റെ പശ്ചാത്തലം മലേഷ്യ ആണ്.മലേഷ്യയുടെ തലസ്ഥാനമായ കോലംപുർ കൂടാതെ നോവലിസ്റ്റിന്റെ സാങ്കല്പിക സൃഷ്ടിയായ തന്ചോന്ഗ് ബസാർ എന്നീ നഗരങ്ങളിലാണ് പ്രധാന സംഭവങ്ങൾ നടക്കുന്നത്.മലേഷ്യയിൽ താമസമാക്കിയ മലയാളി കുടുംബത്തിന്റെ പശ്ചാത്തലത്തിൽ വളരെ സരസമായി ഒരു സമൂഹത്തിന്റെ കഥ പറയുന്ന നോവൽ ആണ് ഇത്.ഇന്നത്തെക്കാലത്തെ കുടുംബ ബന്ധങ്ങളുടെ തകർച്ച  ല്യ്മ്ഗിക അരാജകത്വം അത് മൂലം ഉണ്ടാകുന്ന പ്രശ്നങ്ങളും പ്രതിസന്ധികളുമാണ് ഈ നോവലിൽ തുറന്നുകാട്ടുന്നത്.അധൃഷ്യപ്രതാപനായ വേലുണ്ണിക്കുറുപ്പിന്റെ വമ്പിച്ച സമ്പത്തു ഭാഗിക്കുന്നതു സംബന്ധിച്ച അവകാശത്തർക്കമാണ് മുഖ്യകഥാതന്തു. അർഥകാംക്ഷയും അവകാശസ്ഥാപനവ്യഗ്രതയും അതിലേക്കായി കൈക്കൊള്ളുന്ന നയോപായകൌശലങ്ങളും മനുഷ്യബന്ധങ്ങളിൽ സൃഷ്ടിക്കുന്ന ഉരസലുകളും ഉലച്ചിലുകളുമാണ് ഇതിൽ ചിത്രീകരിക്കപ്പെട്ടിട്ടുള്ളത്. രാജിയുടെയും കൃഷ്ണനുണ്ണിയുടെയും ആത്മബന്ധം ഒരുപകഥയായി ഇതിൽ വികസിപ്പിക്കുന്നു. 
സന്ധിപ്രതിസന്ധികളിലൂടെ കടന്നുപോകുന്ന ഏതാനും മനുഷ്യരുടെ ആന്തരികവ്യക്തിത്വത്തെ നോവലിസ്റ്റ് ഉൾക്കാഴ്ചയോടെ മറ നീക്കികാണിക്കുന്നു. സംഭവത്തിലല്ല, അവ വിവിധ കഥാപാത്രങ്ങളുടെ അന്തരംഗത്തിൽ സൃഷ്ടിക്കുന്ന പ്രതികരണങ്ങളിലാണ് നോവലിസ്റ്റ് ശ്രദ്ധിച്ചിട്ടുള്ളത്. ധൃതരാഷ്ട്രർ, ഗാന്ധാരി, ശകുനി, കുന്തീദേവി, അർജുനൻ, ശ്രീകൃഷ്ണൻ മുതലായ മഹാഭാരതകഥാപാത്രങ്ങളെ അനുസ്മരിപ്പിക്കുന്ന സമുജ്ജ്വലവ്യക്തിത്വം തികഞ്ഞ കഥാപാത്രങ്ങൾ ഈ കൃതിയിലുണ്ട്.

## പുരസ്കാരങ്ങൾ
*കേന്ദ്രസാഹിത്യഅക്കാദമി അവാർഡ് (1981)
*ഓടക്കുഴൽ അവാർഡ് (1981)
*വയലാർ അവാർഡ് (1983)

## അവലംബം

## പുറം കണ്ണികൾ

വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഓടക്കുഴൽ അവാർഡ് ലഭിച്ച പുസ്തകങ്ങൾ
വർഗ്ഗം:മലയാളം നോവലുകൾ
അമ്പലമണി

thumb|400px|പുറംചട്ട
മലയാള കവയിത്രി സുഗതകുമാരി രചിച്ച കാവ്യസമാഹാരമാണ് **അമ്പലമണി.** ഡി.സി. ബുക്സ് ആയിരുന്നു പ്രസാധകർ.
## ഉള്ളടക്കം
അമ്പലമണിയും മറ്റു നാല്‌പതു കവിതകളുമടങ്ങുന്നതാണ്  ഈ സമാഹാരം.

## പുരസ്കാരങ്ങൾ
*ഓടക്കുഴൽ അവാർഡ് (1982)
*ആശാൻപ്രൈസ് (1984)
*വയലാർ അവാർഡ് (1984)

## അവലംബം

## പുറം കണ്ണികൾ

വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:ഓടക്കുഴൽ അവാർഡ് ലഭിച്ച പുസ്തകങ്ങൾ
വർഗ്ഗം:ആശാൻപ്രൈസ്  നേടിയ കൃതികൾ
വർഗ്ഗം:മലയാളകവിതകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
മേരി ഫൗസ്റ്റീന കൊവാൾസ്ക

റോമൻ കത്തോലിക്കാ സഭയിലെ ഒരു മിസ്റ്റിക്കും ദാർശനികയും കന്യാസ്ത്രീയും ആയിരുന്നു **വിശുദ്ധ മരിയ ഫൗസ്റ്റീന കൊവാൾസ്ക**. (ഓഗസ്റ്റ് 25, 1905 - ഒക്ടോബർ 5, 1938) സ്വർഗീയ കാരുണ്യത്തിന്റെ അപ്പസ്തോല എന്ന് വിശുദ്ധ ഫൗസ്റ്റീന അറിയപ്പെടുന്നു. 1905 ആഗസ്റ്റ് 25ന് പോളണ്ടിലെ ലോഡ്സ് എന്ന സ്ഥലത്ത് ജനിച്ചു. 1938 ഒക്ടോബർ 5-ന് തന്റെ 33-മത്തെ വയസ്സിൽ പോളണ്ടിലെ ക്രാക്കോ എന്ന സ്ഥലത്ത് അന്തരിച്ചു. 1993 ഏപ്രിൽ 18-ന് ജോൺ പോൾ രണ്ടാമൻ മാർപ്പാപ്പ മരിയയെ വാഴ്ത്തപ്പെട്ടവളായും അദ്ദേഹം തന്നെ 2000 ഏപ്രിൽ 30-ന് വിശുദ്ധയായും പ്രഖ്യാപിച്ചു. 

ജീവിത കാലത്തിലുടനീളം ഈശോയുടെ ദർശനങ്ങൾ ലഭിച്ചിരുന്നു എന്നു കത്തോലിക്കർ വിശ്വസിക്കുന്ന ഇവർ  ഈശോയുമായുള്ള സംഭാഷണങ്ങൾ ഡയറിയിൽ കുറിച്ച് വച്ചിരുന്നത് പിൽക്കാലത്ത് ഡയറി: ഡിവൈൻ മേഴ്സി ഇൻ മൈ സോൾ എന്ന പേരിൽ പുസ്തകമായി പ്രസിദ്ധീകരിച്ചു. ദൈവത്തിന്റെ  കരുണയ്ക്കായി പ്രാർത്ഥിക്കുക, ക്രിസ്തുവിന്റെ അനന്തമായ കരുണയിൽ വിശ്വസിക്കുക, മറ്റുള്ളവരിലേക്ക് ദൈവകാരുണ്യം ഒഴുകുന്നതിനുള്ള ചാലകം ആയി പ്രവർത്തിക്കാൻ ഉതകും വിധം എല്ലാവരോടും കാരുണ്യത്തോടെ ഇടപഴകുക എന്നീ മൂന്നു കാര്യങ്ങളാണ് വിശുദ്ധ പ്രചരിപ്പിച്ച ദൈവകാരുണ്യ ഭക്തിയുടെ അടിസ്ഥാനം.

## അവലംബം

* *[http://www.discerninghearts.com/PDF/St.%20Faustina%20Kowalska%20-%20Diary.pdf Diary: Divine Mercy in My Soul]* by Faustina Kowalska 2003 ISBN 1-59614-110-7
* Vatican biography of Faustina Kowalska

## കൂടുതൽ വായനയ്ക്ക്
* *Pope Benedict's Divine Mercy Mandate* by David Came 2009 ISBN 978-1-59614-203-9
## പുറത്തേക്കുള്ള കണ്ണികൾ
* Homily of Pope John Paul
* Vatican Page on Saint Faustina
* Polish Divine Mercy Shrines
** Divine Mercy Shrine of Kraków | Official Website
** Divine Mercy Shrine of Płock | Official Website 
** Excerpts of the Diary of Sister Faustina Kowalska: Divine Mercy in My Soul 
* Devotional organizations
** Saint Maria Faustina Kowalska - TheDivineMercy.org
** Faustinum Association of Apostles of the Divine Mercy
** A Hungarian website on Saint Faustina and The Divine Mercy
**  Switzerland Saint Faustina website in English 
** Multilingual website of the Sisters of Merciful Jesus

വർഗ്ഗം:1905-ൽ ജനിച്ചവർ
വർഗ്ഗം: 1938-ൽ മരിച്ചവർ
വർഗ്ഗം:ഓഗസ്റ്റ് 25-ന് ജനിച്ചവർ
വർഗ്ഗം:ഒക്ടോബർ 5-ന് മരിച്ചവർ
വർഗ്ഗം:കത്തോലിക്കാസഭയിലെ വിശുദ്ധർ
വർഗ്ഗം:കന്യാസ്ത്രീകൾ
ൺ
കെ.കെ. വേണുഗോപാൽ

പ്രമുഖ നിയമജ്ഞനും,ഭരണഘടനാ വിദഗ്ദ്ധനും, സുപ്രീംകോടതിയിലെ മുതിർന്ന അഭിഭാഷകനുമാണ **കെ.കെ.വേണുഗോപാൽ**.(ജനനം: സപ്തം:6, 1931) 1954 ൽ ആണു അദ്ദേഹം അഭിഭാഷകനായി എൻറോൾ ചെയ്തത്.1979-80 കാലത്ത് അഡീഷനൽ സോളിസിറ്റർ ജനറലായി സേവനം അനുഷ്ഠിച്ചു.2002 ൽ 'പദ്മഭുഷണും 2014 ൽ പത്മവിഭൂഷൺ ബഹുമതി ലഭിച്ചു.
2017 ജൂണ് 30 ന് ഇന്ത്യയുടെ അറ്റോർണി ജനറൽ ആയി തിരെഞ്ഞെടുത്തു. ഈ പദവിയിൽ എത്തുന്ന ആദ്യ മലയാളിയാണ് വേണുഗോപാൽ.

## ജീവിതരേഖ
സ്വാതന്ത്ര്യസമരസേനാനി കെ.മാധവന്റെ മൂത്ത ജ്യേഷ്ഠൻ ബാരിസ്റ്റർ എം.കെ.നമ്പ്യാരുടെ മകനാണ്.  ഭൂട്ടാൻ ഭരണഘടന തയ്യാറാക്കിയ സമിതിയിലും നേപ്പാൾ ഭരണഘടന നിർമ്മാണ സമിതിയിലും അംഗമായിരുന്നു.

## പുരസ്കാരങ്ങൾ
*പത്മഭൂഷൺ (2002)
*പത്മവിഭൂഷൺ (2014)
## അവലംബം


## അവലംബം


വർഗ്ഗം:ഇന്ത്യൻ നിയമജ്ഞർ
വർഗ്ഗം:അഭിഭാഷകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ച മലയാളികൾ
വർഗ്ഗം:1931-ൽ ജനിച്ചവർ
നം. 66 മധുര ബസ്സ്

എം.എ. നിഷാദ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***നം. 66 മധുര ബസ്സ്***. പശുപതി, പത്മപ്രിയ, മല്ലിക  എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. കെ.വി. അനിൽ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## കഥാതന്തു
തന്റെ കുടുംബത്തെ തകർത്ത തന്റെ ഉത്തമ സുഹൃത്തിനോട് പ്രതികാരം ചെയ്യാനിറങ്ങുന്ന വരദരാജൻ എന്ന ഫോറസ്റ്റ് ഗാർഡിന്റെ പ്രണയവും പ്രതികാരവും നിറഞ്ഞ ജീവിതകഥയാണ് ഈ ചിത്രം പറയുന്നത്.

## അഭിനേതാക്കൾ

* പശുപതി – വരദരാജൻ
* പത്മപ്രിയ – സൂര്യപത്മം
* മല്ലിക – ഭാവയാമി
* ശ്വേത മേനോൻ – റീത്ത മാമ്മൻ
* രേഖ – സുഭദ്ര
* തിലകൻ – വേട്ടക്കാരൻ വർക്കി
* മകരന്ദ് ദേശ്പാണ്ഡേ – സഞ്ജയൻ
* ജഗതി ശ്രീകുമാർ – ബസ് കണ്ടക്ടർ
* ജഗദീഷ് – എ.ഡി. ക്രിസ്തുദാസ്
* വിജയ് ബാബു – ഡി.എഫ്.ഒ.
* ലിഷോയ് – ഡി.എഫ്.ഒ.
* സീമ ജി. നായർ – സുമിത്ര
* മഹിമ – മാളവിക
* ചേമ്പിൽ അശോകൻ
* അനിൽ മുരളി
* സുധീർ കരമന – പരമേശ്വരൻ
* ശശി കലിംഗ – സ്വാമി
* സുലക്ഷണ – വർക്കിയുടെ ഭാര്യ
* ജയലളിത – സൂര്യപത്മത്തിന്റെ ചിത്തി
* ശ്രീലത നമ്പൂതിരി
* നെടുമ്പ്രം ഗോപി – സൂര്യപത്മത്തിന്റെ അച്ഛൻ
* ചാലി പാല – ബസ് ഡ്രൈവർ
* അജിത്ത് – ഗുണ്ട
* വിനോദ് കെടാമംഗലം – പോലീസ് കോൺസ്റ്റബിൾ
* ലക്ഷ്മി സനൽ

## ബോക്സ് ഓഫീസ്
ഈ ചിത്രം വാണിജ്യപരമായി പരാജയമായിരുന്നു.

## സംഗീതം

## പുറത്തേക്കുള്ള കണ്ണികൾ
*  ''നം. 66 മധുര ബസ്സ്''  – മലയാളസംഗീതം.ഇൻഫോ
*  ''നം. 66 മധുര ബസ്സ്'' – m3db

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വി.കെ. പവിത്രൻ

കേരളത്തിലെ അറിയപ്പെടുന്ന സാമൂഹ്യ പ്രവർത്തകനും യുക്തിവാദി സംഘത്തിന്റെ പ്രമുഖനേതാക്കളിലൊരാളുമാണ് **വി.കെ. പവിത്രൻ**. മിശ്രവിവാഹസംഘത്തിന്റെ പ്രവർത്തനങ്ങൾ പ്രചരിപ്പിക്കുന്നതിൽ മുൻകൈയെടുത്തു പ്രവർത്തിച്ചു.സഹോദരൻ അയ്യപ്പൻ , വി ടി ഭട്ടതിരിപ്പാട്, ചൊവ്വര പരമേശ്വരൻ , എം സി ജോസഫ് എന്നിവരുടെ അടുത്ത അനുയായിയായി സാമൂഹികപരിഷ്കരണരംഗത്ത് ആറുദശകം സേവനമനുഷ്ഠിച്ചു. മിശ്രവിവാഹസംഘത്തിന്റെ നേതാവ് എന്ന നിലയിൽ സംസ്ഥാനാടിസ്ഥാനത്തിൽ ആയിരക്കണക്കിന് മിശ്രവിവാഹങ്ങൾ അദ്ദേഹം മുൻകൈയെടുത്ത് നടത്തിയിട്ടുണ്ട്.
## ജീവിതരേഖ
1946ൽ കൊച്ചിയിൽ രൂപംകൊണ്ട മിശ്രവിവാഹസംഘത്തിന്റെ സെക്രട്ടറിയായാണ് അദ്ദേഹം പൊതുപ്രവർത്തനം ആരംഭിക്കുന്നത്. ചൊവ്വര പരമേശ്വരനായിരുന്നു പ്രസിഡന്റ്. മിശ്രവിവാഹം കഴിക്കാൻ ആഗ്രഹിക്കുന്നവരെ സഹായിക്കുകയായിരുന്നു അദ്ദേഹത്തിന്റെയും സംഘടനയുടേയും പ്രധാനദൗത്യം. ഏകീകൃത സിവിൽ നിയമം നടപ്പിലാക്കണമെന്നതായിരുന്നു രൂപികരണയോഗത്തിലെ പ്രധാനപ്രമേയം. എല്ലാവർക്കും ക്ഷേത്രപ്രവേശനം എന്നതായിരുന്നു മറ്റൊരു പ്രമേയം. 1956ൽ സംഘടനയുടെ സെക്രട്ടറി തന്നെ മിശ്രവിവാഹം കഴിച്ചതോടെ അത് പ്രധാനവാർത്തയായി മാറി. 57ൽ ഐക്യകേരളം രൂപം കൊണ്ടതോടെ കൊച്ചി മിശ്രവിവാഹസംഘമായി അത് വികസിച്ചു. സംഘത്തിന്റെ പ്രഥമവാർഷിക സമ്മേളനം ഉദ്ഘാടനം ചെയ്തത് അന്നത്തെ മുഖ്യമന്ത്രിയായിരുന്ന ഇ എം എസാണ്. കുറ്റിപ്പുഴ കൃഷ്ണപിള്ള, വി.ടി. ഭട്ടതിരിപ്പാട്, പവനൻ തുടങ്ങിയവരുമായുള്ള നിരന്തരസമ്പർക്കം സംസ്ഥാനതലത്തിലുള്ള പ്രവർത്തനങ്ങൾ സംഘടിപ്പിക്കുന്നതിന്സഹായകമായി. 
എന്ന മുദ്രാവാക്യത്തിന്റെ രചയിതാവ് വി.കെ. പവിത്രനായിരുന്നു. 1968ൽ പാലക്കാട്ട് നടന്ന മിശ്രവിവാഹ സംഘം സംസ്ഥാനസമ്മേളനത്തിലാണ് ഈ മുദ്രാവാക്യം ആദ്യമായി മുഴങ്ങിയത്. 
അന്ധവിശ്വാസങ്ങൾക്കും അനാചാരങ്ങൾക്കും എതിരായും അദ്ദേഹം പ്രവർത്തിച്ചു. മിശ്രവിവാഹിതർക്ക് സർക്കാരിൽനിന്നും ഇന്ന് ലഭിക്കുന്ന പല ആനുകൂല്യങ്ങൾക്കും വേണ്ടി വിശ്രമരഹിതമായി പ്രവർത്തിച്ചിരുന്നത് വി കെ പവിത്രനായിരുന്നു. തന്റെ ആശയങ്ങളുടെ പ്രചാരണത്തിനായി സ്വന്തമായി പല പ്രസിദ്ധീകരണങ്ങളും അദ്ദേഹം നടത്തിയിരുന്നു. മിശ്രവിവാഹസംഘം ബുള്ളറ്റിൻ , പ്രഖ്യാപനം എന്നീ മാസികകളുടെ പത്രാധിപരായിരുന്നു. ഒടുവിലത്തേത് നിർത്തേണ്ടിവന്നപ്പോൾ വരിക്കാർക്കെല്ലാം ബാക്കി നൽകേണ്ട പണം തിരിച്ചയച്ച് പുതിയ മാതൃക കാണിക്കാൻ അദ്ദേഹം തയ്യാറായി. എം സി ജോസഫ് പത്രാധിപരായിരുന്ന "യുക്തിവാദി"" മാസികയുടെ പ്രചാരണത്തിനും മുൻനിരയിൽ പ്രവർത്തിച്ചു. 

ടാറ്റ ഓയിൽമിൽസിലെ ഉദ്യോഗസ്ഥനായിരുന്നു. 

ഭാര്യ: ടി എ സതി

## അവലംബം

## പുറം കണ്ണികൾ
*വി കെ പവിത്രനും ഡോ. അച്ചാപ്പിള്ളയും - പി രാജീവ് http://www.deshabhimani.com/periodicalContent1.php?id=749 

വർഗ്ഗം:കേരളത്തിലെ സാമൂഹ്യപ്രവർത്തകർ
അധ്വാനശക്തി

അധ്വാനം പ്രയോഗിക്കുവാനുള്ള, മനുഷ്യന്റെ കായികവും മാനസികവുമായ കഴിവിനെയാണ് **അധ്വാനശക്തി** എന്നത് കൊണ്ട് മാർക്സിസ്റ്റ് പ്രത്യയശാസ്ത്രങ്ങളിൽ ഉദ്ദേശിക്കുന്നത്. അധ്വാനശക്തി അഥവാ അധ്വാനശേഷി ഇല്ലാതെ ഉല്പാദനം അസാധ്യമാണ്. തൊഴിലാളിയാണ് അധ്വാനശേഷിയുടെ ഉടമ. മുതലാളിത്ത വ്യവസ്ഥിതിയിൽ മറ്റേതൊരു ചരക്കിനെയും പോലെ വിൽക്കുകയും വാങ്ങപ്പെടുകയും ചെയ്യുന്ന ചരക്കാണ് തൊഴിലാളിയുടെ അധ്വാനശേഷി. മുതലാളിയാണ് അധ്വാനശേഷി വിലയ്ക്കു വാങ്ങുന്നത്. മുതലാളിക്ക് ആവശ്യം കുറഞ്ഞിരിക്കുന്ന അവസ്ഥയിൽ തൊഴിലാളിക്ക് അധ്വാനശേഷി വിൽക്കുവാൻ കഴിയില്ല. അത്തരമൊരു അവസ്ഥയെ ആണ് തൊഴിലില്ലായ്മ എന്ന് വിശേഷിപ്പിക്കുന്നത് .

## അധ്വാനശക്തിയും അധ്വാനവും
അധ്വാനശേഷിയും അധ്വാനവും രണ്ട് വ്യത്യസമായ കാര്യങ്ങളാണ്. അധ്വാനശേഷി ചെലുത്തിക്കഴിഞ്ഞുള്ളതണ് അധ്വാനം.  അധ്വാനശക്തി തൊഴിലാളിയിൽ കുടികൊള്ളുന്ന ഒരു കഴിവാണ്. അധ്വാനം തൊഴിലാളി നിർമ്മിച്ച ചരക്കിന്റെ ഭാഗവും .

## അധ്വാനശക്തിയുടെ ഉടമസ്ഥത
മുതലാളിത്തമൊഴികെയുള്ള സാമൂഹിക വ്യവസ്ഥിതികളിൽ അധ്വാനശക്തിയുടെ ഉടമസ്ഥത അതത് ഉടമവർഗങ്ങളക്കായിരുന്നു. അടിമ-ഉടമ വ്യവസ്ഥയിൽ ഉടമകളും, നാടുവഴിത്ത വ്യവസ്ഥയിൽ ഭൂപ്രഭുക്കളും തൊഴിലാളിവർഗത്തിന്റെ അധ്വാനശേഷിയെ സ്വന്തമെന്നത് പോലെ കൈവശം വച്ചു. മറ്റ് വ്യവസ്ഥകളിൽ നിന്നും മുതലാളിത്തത്തെ വ്യത്യസ്തമാക്കുന്നത്, അധ്വാനശക്തിയുടെ ഉടമസ്ഥാവകാശം ഉടമവർഗത്തിന് - അതായത് മുതലാളിമാർക്ക് - കൈമോശം വന്നു എന്നതാണ്. എന്നാൽ അധ്വാനശക്തിയുടെ ഉടമസ്ഥാവകാശം തൊഴിലാളിയിൽ നിക്ഷിപ്തമായിരിക്കുന്ന അവസ്ഥയിലും, തൊഴിലാളിവർഗത്തിന് ജീവിക്കണമെങ്കിൽ മുതലാളിയെ ആശ്രയിച്ചുകൊണ്ടേ സാധ്യമാവുകയുള്ളൂ. അധ്വാനശക്തിയല്ലാതെ മറ്റൊന്നും കൈവശമില്ലാത്ത തൊഴിലാളിവർഗ്ഗം, തങ്ങളുടെ അധ്വാനം മുതലാളിക്ക് വില്പന നടത്തിയാണ് ജീവിക്കുന്നത് .

## അവലംബങ്ങൾ

വർഗ്ഗം:തൊഴിൽ
ജനാധിപത്യ കേന്ദ്രീകരണം

കമ്മ്യൂണിസ്റ്റ് പാർട്ടികളുടെ അടിസ്ഥാന സംഘടനാതത്വമാണ് **ജനാധിപത്യ കേന്ദ്രീകരണം**. ഉൾപാർട്ടി ജനാധിപത്യത്തിന്റെ അടിസ്ഥാനത്തിലുള്ള കേന്ദ്രീകൃത നേതൃത്വവും, ഈ കേന്ദ്രീകൃത നേതൃത്വത്തിന്റെ മാർഗനിർദ്ദേശങ്ങളോട് കൂടിയ ജനാധിപത്യവുമാണ്, ജനാധിപത്യ കേന്ദ്രീകരണം എന്നത് കൊണ്ട് അർത്ഥമാക്കുന്നത്. 

ജനാധിപത്യ കേന്ദ്രീകരണ വ്യവസ്ഥയിൽ ഓരോ പാർട്ടി അംഗവും താൻ അംഗമായ ഘടകമെടുക്കുന്ന സംഘടിതമായ തീരുമാനങ്ങൾക്ക് വിധേയമായി വേണം പ്രവർത്തിക്കേണ്ടത്. ഭൂരിപക്ഷതീരുമാനങ്ങൾ നടപ്പിൽ വരുത്തുവാൻ ന്യൂനപക്ഷവും സഹകരിക്കേണ്ടതുണ്ട്. വ്യക്തിതാല്പര്യങ്ങളേക്കാൾ പാർട്ടിയുടെ താല്പര്യങ്ങൾക്ക് ആയിരിക്കും മുൻഗണന. വ്യക്തികൾ കൂട്ടായ തീരുമാനങ്ങൾക്കും ഇച്ഛകൾക്കും കീഴ്പ്പെടണം.

എന്നാൽ ഘടകത്തിന്റെ ഉള്ളിൽ സ്വതന്ത്രമായ വിമർശനങ്ങൾക്ക് ഓരോ അംഗത്തിനും അവകാശമുണ്ട്. മേലേക്കിടയിൽ ഉള്ളവർക്ക് തൊട്ട് താഴേക്കിടയിൽ ഉള്ളവർക്ക് വരെ, എല്ലാ തലത്തിലുമുള്ള വിമർശനവും, സ്വയം വിമർശനവും പാർട്ടി പ്രോൽസാഹിപ്പിക്കുന്നു.  അതേ പോലെ, മേൽഘടകങ്ങളുടെ തീരുമാനങ്ങൾ നടപ്പിൽ വരുത്തുവാൻ കീഴ്‌ഘടകങ്ങൾ ബാദ്ധ്യസ്ഥരാണ്.

പാർട്ടി കോൺഗ്രസ്സിന്റെയും കേന്ദ്രകമ്മിറ്റിയുടെയും തീരുമാനങ്ങളും നിർദ്ദേശങ്ങളും എല്ലാ പാർട്ടി അംഗങ്ങളും നടപ്പിലാക്കണം. സ്വന്തം ഘടകത്തിലെ തെരെഞ്ഞെടുപ്പിൽ പങ്കാളികളാകുന്നതിനുള്ള അവകാശത്തിനു പുറമെ, മേൽക്കമ്മിറ്റികളെ തിരഞ്ഞെടുക്കുന്നതിനുള വിപുലമായ അവകാശവും കേന്ദ്രീകൃത ജനാധിപത്യതത്വം ഉറപ്പു നൽകുന്നു. എല്ലാ പാർട്ടി കമ്മിറ്റികളും കൂട്ടായ തീരുമാനത്തിന്റെയും പ്രവർത്തന പരിശോധനയുടെയും അടിസ്ഥാനത്തിലും വ്യക്തിപരമായ ഉത്തരവാദിത്തത്തോടെയും പ്രവർത്തിക്കണം. എല്ലാ പാർട്ടി കമ്മിറ്റികളും തങ്ങളുടെ പ്രവർത്തനങ്ങൾ സംബന്ധിച്ച് തൊട്ടുകീഴിലുള്ള പാർട്ടി ഘടകങ്ങൾക്ക് കാലകാലങ്ങളിൽ റിപ്പോർട്ട് ചെയ്യണം .

## അവലംബങ്ങൾ

വർഗ്ഗം:കമ്മ്യൂണിസം